Бешта моделдаги Xiaomi смартфонига глобал MIUI 12 прошивкаси кела бошлади! (+ҳавола) - Terabayt.Uz\nXiaomi бешта моделдаги қурилмалар эгаларини майнинг илк ҳафтасиданоқ MIUI 12 тестларига расман таклиф этган эди. Шулардан иккитасига эса у аллақачон мазкур график қобиққа асосланган глобал барқарор прошивкани тарқатаётгани ҳақида ёзгандик.\nЎҚИНГ: 13 хил Xiaomi смартфонлари эгалари муҳим имкониятдан маҳрум этиляпти\nЭнди эса компания, ўзи ваъда қилганидек, апдейтнинг биринчи тўлқинида режалаштирилган бешта русумдаги қурилмасига июннинг бошидаёқ бета версиясидаги прошивкаларни юбормоқда. Бу рўйхатга юқорида таъкидланган иккита модел ҳам киритилган:\nТаъкидлаб ўтиш ўринлики, булардан Xiaomi Mi 9T смартфони аслида Redmi K20 моделининг, Xiaomi Mi 9T Pro эса – Redmi K20 Pro гаджетининг бошқа бозорларга мўлжалланган номларидир.\nУшбу рўйхатдаги смартфонларга MIUI 12 Beta Stable ROM прошивкаси босқичма-босқич тарқатила бошлаган. Агарда сиз ўз навбатингизни кутишни истамасангиз, у ҳолда мана бу ҳавола орқали ўтиб, смартфонингиз русумига кўра унинг прошивкасини юклаб олишингиз ва қўлда ўрнатишингиз мумкин. Бироқ бу борада тажрибангиз бўлмаса, устасига топширганингиз маъқул.\nЎҚИНГ: MIUI 12’даги Super Wallpaper’ларни исталган Android-смартфонга ўрната оласиз! (тайёр ҳавола + «жонли» видео)\n#Redmi #Xiaomi #Android смартфон #прошивка #янгиланиш #Тизим янгиланиши #MIUI 12


Тошкент вилоятида ҚҚС тўловчилар сони ортмоқда. » Новости Узбекистана сегодня: nuz.uz\nНовости Узбекистана → ҲУҚУҚШУНОС МАСЛАҲАТИ → Тошкент вилоятида ҚҚС тўловчилар сони ортмоқда.\n26-07-2019 12:38 0 554 Рейтинг1 Чоп этиш\nТошкент вилоятида ҚҚС тўловчилар сони ортмоқда.\nБугун жойларда Президентимизнинг 2019 йил 27 июндаги “Солиқ ва божхона имтиёзлари берилишини янада тартибга солиш чора-тадбирлари тўғрисида“ги фармонида белгиланган вазифаларнинг мазмун-моҳияти муҳокаси юзасидан турли учрашувлар, давра суҳбатлари, тадбиркорлар билан мулоқотлар ташкил этилмоқда.\nТошкент вилояти давлат солиқ бошқармаси томонидан ҳам мазкур фармон ижросини таъминлаш борасида тизимли ишлар йўлга қўйилди. Вилоятнинг 22 та шаҳар ва туманларида турли тадбирлар ўтказилди, 5 марта йирик солиқ тўловчиларнинг ҳисобчилари билан учрашилди. Буклетлар ва кўргазмали материаллар тайёрланди.\nТашкил этилган семинарларда солиққа тортиш тизимини тубдан ислоҳ этиш, шу жумладан, солиқлар ва мажбурий тўловларни қисқартириш, самарасиз солиқ имтиёзларини бекор қилиш нафақат бизнес вакиллари, балки, фуқароларнинг иш билан банд бўлиши ва даромади ошишига хизмат қилаётгани алоҳида таъкидланиб, мисоллар орқали тушунтирилди.\nАйтиш керакки, бугунги кунда ҳудудда жами 64,7 мингта тадбиркорлик субъекти мавжуд бўлиб, улар чакана савдо, ҳунармандлик, хизмат кўрсатиш ва бошқа йўналишларда фаолият юритади. Айни пайтда вилоятда қўшилган қиймат солиғини тўлаётганлар сони 3 минг 550 дан ортиқ. Жорий йилнинг 1 октябридан яна 2 минг 760 дан ортиқ тадбиркор ва фермер ҚҚСни тўлашга ўтади. Шунингдек, ҳудудларда фермер ва тадбиркорлар билан ўтказилаётган учрашувларда ҚҚС хусусида атрофлича тушунтириш ишлари олиб борилмоқда. 10 та фермерга 1 та малакали солиқчи ҳам бириктирилди.\n2019 йил 1 октябрдан бошлаб, бензин, дизель ёқилғиси ва газни ёқилғи қуйиш станциялари орқали охирги истеъмолчиларига сотадиган юридик шахслар, ушбу товарларни сотишдан тушумнинг миқдоридан қатъи назар, қўшилган қиймат солиғи тўловчилари ҳисобланади, –дейди Тошкент вилояти давлат солиқ бошқармаси бошлиғи ўринбосари Алавутдин Инагамов.\n– Шу билан бирга, товарларни импорт қилувчи тадбиркорлик субъектлари, товарларни (ишлар, хизматлар) сотишдан тушум миқдоридан қатъи назар, қўшилган қиймат солиғи тўловчилари саналади.\nЖорий йилнинг 1 октябридан бош¬лаб ўзи ишлаб чиқарган қишлоқ хўжалиги маҳсулотлари ва Ўзбекистон Республикасида ишлаб чиқарилган озиқ-овқат маҳсулотларига нисбатан белгиланган қўшилган қиймат солиғи бўйича имтиёзлар бекор қилинади. Эндиликда тадбиркорлик субъектларига нисбатан асбоб-ускуналар, бутловчи буюмлар етказиб бериш бўйича импорт шартномалари юзасидан муддати ўтган дебитор қарздорлик учун молиявий жазо қўлланилмайди. Шу каби буюмларни етказиб бериш муддати уларнинг техник хусусиятлари ва ўзига хослигидан келиб чиққан ҳолда 180 кундан ортиқ бўлса ана шундай имкониятга эга бўлади.\nСолиқ соҳасида олиб борилаётган бу каби ислоҳатларни тадбиркорларга етказишда вилоятининг барча шаҳар ва туманиларида давлат солиқ инспекцияси бўлимларининг малакали ходимларидан иборат маслаҳат гуруҳлари ҳам ташкил этилган.\nМулоқотлар чоғида тадбиркорлар ҳам ўзлари фаолият юритаётган йўналишларида солиқ бўйича учраётган муаммолар, қўшилган қиймат солиғининг аҳамияти қандай бўлаётгани хусусида ўз фикр-мулоҳазаларини билдираётганлиги аҳамиятлидир.\nТошкент вилояти давлат солиқ бошқармаси Жамоатчилик билан алоқалар ва ҳуқуқий ахборот шўъбаси.


Huawei’ни Android’дан маҳрум этса, Google ўзи нималарни йўқотади? - Terabayt.Uz\nХабарингиз бор – АҚШ ҳукуматининг санкциялари сабабли Google ва бошқа кўплаб компаниялар хитойлик техногигант билан ҳамкорликни тўхтатган. Huawei смартфонлари Android тизимидан маҳрум этилади, лекин у ўзининг HongMeng операцион тизимини тайёрлаяпти.\nЎҚИНГ: Huawei аллақачон Android кушандаси – HongMeng тизимли миллионта смартфон сотиб улгурган!\nКуни кеча CNBC нашрига Huawei асосчиси ва бош директори Рен Чжэнфэй (Ren Zhengfei) берди. Шунда унинг таъкидлашича, агарда хитойлик техногигант Android тизимидан воз кечадиган бўлса, Google нақ 700–800 миллион нафар фойдаланувчисидан айрилади.\nРен Чжэнфэй сўзларига кўра, Google тақдим этган операцион тизимдан бошқасига ўтишни Huawei асло истамайди, чунки бу тараққиётни секинлаштиради. Лекин агарда иш шунгача бориб етса, Huawei маълум бир муддатгина қийналади, лекин икки йиллардан сўнг яна оёққа туриб кетади.\nHuawei ўзининг HongMeng (хорижга чиқариладиган моделларда – Oak OS ёки Ark OS) операцион тизимини шу йил сентябрнинг охири ёки октябрнинг бошларида намойиш этиши мумкин. Инсайдерлар яқинда берган маълумотларга қараганда, бу тизим дастлаб ўрта нарх тоифасидаги қурилмалар учун чиқарилади.\nHongMeng OS операцион тизими Android учун ишланган иловаларни ҳам қўллаб-қувватлайдиган бўлади. Агарда Huawei хитойлик бошқа смартфонсозларни ҳам шу тизимга ўтишга кўндирса, Google учун бу қаттиқ зарба бўлади.\nҲозирча эса Android операцион тизимли аксарият Huawei смартфонларини 1 059 000 сўмдан бошланувчи нархларда Terashop.uz интернет-дўконимиздан сотиб олиш мумкин.\n#Android #Google #Huawei #андроид смартфон #мобиль операцион тизим #Hongmeng #Huawei Ark OS #Huawei Oak OS


Бухорода 180 нафар ногирон ва ёши улуғ кексаларнинг хонадонларига борилиб, паспортлар топширилди\n10:29 / 16.09.2017\n2017 йилнинг ўтган даври мобайнида Бухоро вилояти ҳудудида истиқомат қилувчи 180 нафар ногирон ва ёши улуғ кексаларнинг хонадонларига борилиб, олиб юрувчи мобиль қурилмаси ёрдамида паспортга туширилди ва тайёр паспортлар топширилди. Бу ҳақда KUN.UZ’га вилоят ИИБ хабар берган.\nБухоро вилоятида 1.212.600 нафар фуқаролар биометрик паспорт олиши лозим бўлиб, ҳозирги кунга қадар ушбу фуқароларнинг 1.087.703 нафарига биометрик паспортлар расмийлаштириб берилган. Бу эса биометрик паспорт олиши керак бўлган аҳолининг 89,07 фоизини ташкил этади. Келгусида 124.897 нафар аҳолига био-паспортларни бериш бўйича белгиланган режани бажариш лозим.\n2017 йилнинг ўтган даври мобайнида Бухоро вилояти ҳудудида истиқомат қилувчи 180 нафар ногирон ва ёши улуғ кексаларнинг хонадонларига борилиб, олиб юрувчи мобиль қурилмаси ёрдамида паспортга туширилди ва тайёр паспортлар топширилди.\nПаспортларни тарқатиш ва фуқароларни биометрик паспортни олишга жалб этиш мақсадида SMS хабар орқали, ҳудудий профилактика инспекторлари ва маҳалла вакиллари ҳамкорлиги паспорт бўлинмасига жалб қилиш чоралари кўриб борилмоқда.\nЖорий йилнинг ўтган даври мобайнида Бухоро вилоятида яшовчи 1.192 нафар фуқаролар хорижий давлатлардан “ватанга қайтиш гувоҳномаси” билан қайтиб келиб, худудий ИИБларга биометрик паспорт олиш учун мурожаат этишган. Улардан 1073 нафарига ўрнатилган тартибда фуқаролик паспортлари расмийлаштииб берилган, 76 нафарининг паспорт олиш ҳақидаги хужжатлари ва биометрик маълумотлари ДПМ, қолган 43 тасининг хужжатлари тегишли хизматлар томонидан кўриб чиқилмоқда.\nЎзбекистон Республикаси Президентининг виртуал қабулхонасига 2017 йилнинг 8 ой мобайнида тушган мурожаатлар сони вилояти бўйича 550 тани ташкил этади. Ушбу мурожаатлардан 24 таси қаноатлантирилган, 529 тасига амалдаги қонун талаблари асосида тушунтириш берилган, 10 таси кўриб чиқилмоқда.\nУшбу мурожаатларнинг аксариятини Ўзбекистон Республикаси фуқаролигини қабул қилиш, биометрик паспортни олишни тезлаштириш, доимий ва вақтинча пропискага қўйиш, жарима миқдорини камайтириш билан боғлиқ бўлган масалаларни ташкил этади.\nЎзбекистон Республикаси Президентининг Фармони билан вилоят бўйича 37 нафар фуқаролиги йўқ шахсларга Ўзбекистон Республикаси фуқаролиги берилган ва уларнинг барчасига фуқаролик паспортлари тантанали равишда топширилган.


Лукaшенко вa Сaргсяннинг Тоғли Қорaбоғ муaммосини ҳaл қилиш ҳaқидaги тортишуви aудиоёзуви ошкор қилинди — Sof.uz\nЛукaшенко вa Сaргсяннинг Тоғли Қорaбоғ муaммосини ҳaл қилиш ҳaқидaги тортишуви aудиоёзуви ошкор қилинди\nБахтиёр Шоҳназар 11.12 05:51 997 Колумнистлар\nЯқинда Озарбайжонга қарши урушда енгилган Aрманистонда ҳукуматни эгаллаш учун ҳар турли имкон ишга солиняпти. Куни-кеча собиқ президент Серж Саргсян ва Беларус президенти Aлександр Лукашенконинг 2016 йил Ереванда ўтказилган Евросиё бирлигига аъзо давлатлар учрашувида ўзаро қилган суҳбати аудио ёзуви интернетда эълон қилинди.\nAудиодан маълум бўлишича, агар ўша пайт арманилар қайсарлик ва хоббонилик қилмаганида эди, Тоғли Қорабоғ муаммосининг катта қисми бундан тўрт йил олдин қон тўкилмасдан ҳал бўлган, шу йил 28 сентябрда уруш бошламаган, Тоғли Қорабоғ атрофидаги босиб олинган еттита туман Озарбайжонга тинч йўл билан қайтарилган, эвазига Aрманистон иқтисодиётига йирик сармоя киритилиши мумкин бўлур экан.\nКелинг, қуйида аудиоёзувнинг ўзбекчага ўгирилган матни билан танишайлик, кейин давом эттирамиз. (Aудио матни муаллиф тарафидан ўзбекчалаштирилган):\nСерж Саргсян: Биз тинч ва осойишта яшашни истаймиз. Aммо, фақатгина истакли бўлиш, афсуски, етарли эмас.\nAлександр Лукашенко: Aна шу еттита туман учун улар кейинчалик уруш бошлайдилар. Aгар бошлашмаса-чи?\nСерж Саргсян: Қанақасига? Aгар аҳволни шундай қолдирсак, 150 мингни олсачи? (изоҳ: Тоғли Қорабоғ аҳолиси 150 минг киши, Саргсян, чамаси, шунга имо қиляпти).\nAлександр Лукашенко: Келинг, унда кафил ташкилот тузамиз, ҳимоя қиламиз, уруш бўлмаслиги учун керакли ишни қиламиз.\nСерж Саргсян: Қорабоғ-чи?\nAлександр Лукашенко: Уни эса ҳал қилишимиз керак. Масалан, у ерга тегишли тинчликни сақлаш кучларини юборишимиз керак.\nСерж Саргсян: Тоғли Қорабоққа, чегарада-я?\nAлександр Лукашенко: Нега бўлмасин?! Биз у ерга урушгани келмаймиз, келишувга риоя қилинишини таъминлаш учун келамиз. Биласанми, менинг фикримча, шу масалада сенинг позициянг кучсиз.\nСерж Саргсян: Нега?\nAлександр Лукашенко: «Мен сенга еттита туманни бермайман, чунки (олганингдан кейин) уруш бошлайсан» (деяпсан). Бошламаса-чи?\nСерж Саргсян: Aлбатта! «Бошламаса-чи?» деганинг нимаси? Бошласа-чи?\nAлександр Лукашенко: Унда кафиллар аралашади.\nСерж Саргсян: Нега шундоққина берворишимиз керак? Тушунмаяпман.\nAлександр Лукашенко: «Шундоққина?» У (Aлиев) пулини тўлайди. У биринчи босқич учун беш миллиард таклиф қилганди. (Изоҳ: агар Aрманистон босиб олинган туманларни қайтарса, эвазига Aлиев Aрманистонга беш миллиард долларлик ётирим киритишга сўз берган, бу масала олдин ҳам бир неча марта гаплашилган экан. Бу ерда гап шу ҳақда кетяпти).\nСерж Саргсян: Яхшиси, мен унга олти миллиард берай, воз кечсин.\nAлександр Лукашенко: Воз кечсин? Еттита тумандан-а?! Нималар деяпсан? Aгар сен "еттита туманни беряпман" десанг – сизлар ўрусияликлар билан жуда ақллисизлар, шуни тан оляпсанми? Келинглар, йигирма мингни у ерга киритиб, вазиятни барқарорлаштириб, ҳеч қаёққа кетмасдан, ҳаммамиз биргалашиб муаммони ҳал қилайлик. Лекин сен бу муаммо ҳал бўлишини истамаяпсан. Сенга дўст ўлароқ фикримни билдиряпман.\nСерж Саргсян: Қулоқ сол. Мен бундай қилолмайман. Негами? Бу бешта туман беш минг йигитимиз қони эвазига олинган. У ерда беш минг киши ўлди.\nAлександр Лукашенко: Нима бўпти?\nСерж Саргсян: Нима бўпти? Сен учун «нима бўпти», мен учун эса «нима бўпти!!!»\nAлександр Лукашенко: Бизда (иккинчи жаҳон урушида) 30 миллион киши ўлган. Нима, бугун олмонлар билан урушяпмизми?\nСерж Саргсян: Биринчидан, бизда ҳам ундан оз одам ўлмаган. Фақатгина Беларусда 30 минг одамимиз (арманистонлик) ўлган.\nAлександр Лукашенко: У анча йиллар олдин бўлган эди.\nМана, аудиоёзув матни билан танишдингиз. 1992-94 йилларда Aрманистон босқинчи-агрессор давлат ўлароқ Озарбайжонга тегишли Тоғли Қорабоғ мухтор вилояти ва унга қўшимча равишда теварагидаги еттита туманни «буфер зонаси» сифатида босиб олганди. Ўша тупроқларда яшаётган еттиюз минг озарбайжон она-юртини ташлаб, ўз ватанида қочқин бўлишга мажбур қилинди. Aрманилар Хонкендининг шундоқ биқинида жойлашган Хўжали қишлоғи аҳолисини қатлиом қилиб, 612 ёш-у қарини ваҳшийларча ўлдирган.\nБМТ ва бошқа нуфузли халқаро ташкилотлар Aрманистонни босқинчи давлат эканини эътироф этган. БМТ тўртта резолюциясида агрессор давлатдан ўз қўшинларини босиб олинган тупроқлардан ҳеч қандай шарциз олиб чиқиб кетишини талаб қилган.\nҚримни босиб олиб, Украина шарқидаги аҳволга аралашгани учун Оврўпа Бирлиги ва AҚШ томонидан Ўрусияга қарши иқтисодий жазо санкциялари киритилган. Лекин арманиларнинг дунёдаги бадавлат лоббиси шунчалик кучли экан-ки, бирорта давлат миттигина Aрманистонга қарши санкциялар киритиш учун ўзида куч тополмади ёки топишни истамади.\nОқибатда, Озарбайжон ўз ҳуқуқидан фойдаланиб, агрессорга қарши кирган урушда сўзсиз ғолиб бўлди. Тўрт йил олдинги аудиоёзувда Лукашенко ва Саргсян тортишган муаммонинг катта қисми 44 кунлик урушда ҳар икки тарафдан минглаб аскар ва тинч аҳоли ўлими эвазига ҳал бўлди.\nAлександр Лукашенкога келсак, у дилидагини дангал қилиб тилига чиқарадиган давлат бошлиғи ўлароқ ун чиқарганлардан. Буни аудиоёув ҳам исботлаяпти. Бир пайтлар у Ислом Каримов билан ўзаро суҳбатида билиб олган катта сирни ҳам очиб қўйган. Таптортмас президентга кўра, Каримов «Биздаям битта журналист бор эди, ҳамма ишга бурнини суқаверарди. Ўлигини Aнҳордан топишди» деган экан...


Энди ерингизни асоссиз равишда ҳеч ким олиб қўя олмайди | O'zLiDeP\nАтрофимизда баъзан ери асоссиз олиб қўйилган ёки иморати ноҳақ бузилган шахслар учраб туради. Эндиликда Давлатимиз раҳбарининг куни кеча эълон қилинган “Ўзбекистон Республикасида инвестицион муҳитни тубдан яхшилаш чора-тадбирлари тўғрисида”ги фармони асосида бундай ҳолатларга чек қўйилади, дея хабар қилмоқда ЎзА.\nШовот туман Кенгаши 2018-08-02 11:01:17\nХалқнинг дардини тинглайдиган, малхам бўладиган давр келди.\nУсмонов Сардор2018-08-02 10:16:26\nМана бизнинг энг катта муаммоимиз нима эди. Ахоли ерларини ассосиз равишда олиб қойиш. Мана мухтарам президентиимз ташаббуслари ушбу муаммога ечим топилгани қувонарли хол.


7 август, 2020, 18:49\nТеглар:Ювентус | Лион | УЕФА чемпионлар лигаси | Криштиану Роналду\nБугун яна бир супер тўқнашув бўлиб ўтади.\nСаррининг курсиси қимирлаб қолган, буни ҳатто унинг ўзи ҳам билиб турибди. «Ювентус» сўнгги 9 йилдаги чемпионлик мавсумларининг энг ёмонини айнан италиялик мутахассис қўл остида ўтказди. Ҳар ҳолда, А Серия чемпионининг сўнгги иккита турда кетма-кет мағлубиятга учрашининг ўзиёқ катта сенсация. Мухлислар натижалардан ҳам кўра, жамоа кўрсатаётган футболдан норози бўлмоқда. «Ювентус» ўз анъаналарига эга катта клуб. Унинг қадриятларини бир йилда йўққа чиқаришга уриниш улкан норозиликларга сабаб бўлиши мумкин ва бўлмоқда ҳам.\n«Лион»да ҳам муаммолар етарли. Жамоа 5 ойлик танаффусдан сўнг ўтказган дастлабки ўйинида ПСЖга лига кубоги финалини бой берди. Аммо французларга ишончимизни уларнинг 120 дақиқа мобайнида ҳимояда ишончли ўйнагани ошириб юборади. Қайсидир маънода лионликларни «Юве»га қарши худди шундай ҳимоявий ўйин қутқариб қолиши мумкин. ПСЖ билан кечган учрашувда қарши ҳужумлар ҳам анчагина хавфли тус олди. Шундай қарши ҳужумлардан бири туринликлар дарвозасининг ишғол қилиниши билан якунланиб қолса борми?! Келинг, учрашув атрофидаги деталларга батафсилроқ тўхталамиз.\nФранцияда кечган баҳс ҳақида нимадир дейиш қийин. Иккала жамоанинг ҳимоя чизиғи зўр ўйнаб турган бир пайтда «Юве» мудофааси кутилмаган жойдан дарз кетди. Марказда Туссар бўш қолдирилди, жарима майдонида Ауар бемалол ҳаракат қилиб, шеригига тўп етказиб бериш имконига эга бўлди. Эътиборлиси, голдан кейин ҳам устунлик «Лион» тарафидалигича қолди.\nБир вазиятда тўп Куадрадонинг қўлига тегди. Ҳакам ва ВАР ушбу вазиятни узоқ муҳокама қилиб, пенальти белгиламасликка қарор қилди. Биринчидан, тўп қўлдан аввал футболчининг оёғига текканди. Унинг устига Куадрадонинг ортида ҳеч ким йўқ эди ва у тегинмаган тақдирда, тўп майдонни тарк этарди.\nХуллас, биринчи бўлимни бемалол «Лион» ҳисобига ёзиб қўяверсак бўлади.\nИккинчи бўлимда эса французлар ҳайратланарли даражада тартибли ҳимояланишди. Туринликлар томонидан уюштирилган ҳужумлар тизимли тарзда бартараф этилаверди. Фақатгина икки маротаба Дибала томонидан тепилган тўпларни зарба қаторига қўшсак бўлаверади.\nИтальян футболига бегона бўлмаган Руди Гарсия яхши жамоа туза олган. Бугун улар Сарри шогирдларига росмана муаммолар туғдириши аниқ.\n«Ювентус»: Шчесни, Куадрадо, Бонуччи, Де Лигт, Алекс Сандро, Бентанкур, Пьянич, Рабьо, Бернардески, Игуаин, Роналду.\nИштирок эта олмайди: Ди Шильо, Дуглас Коста.\nСўроқ остида: Дибала.\nДисквалификация хавфи остида: Матюиди.\nТаркибга киритилганлар: Демирал.\nҚайдномадан ўчирилганлар: Хедира.\n«Лион»: Лопеш, Денайер, Марсело, Марсал, Дубоа, Какере, Гуимараеш, Ауар, Корне, Депай, Дембеле.\nСўроқ остида: Коне, Тете.\nДисквалификация хавфи остида: Марсело, Коне.\nТаркибга киритилганлар: Диоманде, Гриффиц, Висса.\nҚайдномадан ўчирилганлар: Террье, Туссар, Янга-Мбива.\nМаурицио Сарри: «Улар ажойиб ўйин ва тартибли ҳимоя намойиш этишди. Биринчи ўйиндаги ғалаба орқали рақиб катта мақсадларни олдига қўйганини кўрсатди. Бу қийин беллашув бўлиши аниқ, аммо уддалаб бўлмайдиган нарса эмас. Роналду тўғри шуғулланмоқда. А Серия рестартидан сўнг юзага келган тиғиз тақвим вақтида ҳам у яхши меҳнат қилди. Пауло тайёр бўлиши учун барчамиз ҳаракат қиламиз. У ҳозир шифокорларимиз билан иш олиб бормоқда».\nРуди Гарсия: «Биз бу каби юқори даражадаги ўйинда иштирок этаётганимиздан хурсандмиз. Чорак финалга йўлланма олиш учун яхши имконият ҳосил қилганмиз. Рақиб таркибида кўплаб юқори классдаги ўйинлар бор. ПСЖга қарши кечган финал ва ундаги мағлубиятни чуқур таҳлил қилдик. Клубимиз амбициялари доим ғалабани талаб қилиб туради».\nБиринчи ўйинда «Ювентус» 0-3 ҳисобида мағлуб бўлса ҳам, таркибида Роналду бор экан, жавоб баҳси олдидан уларни курашдан чиқаришга ҳеч кимни ҳаққи йўқ. Буни жамоа аввалроқ Европанинг энг кучли ҳимояларидан бири ҳисобланган «Атлетико»га қарши беллашувда исботлаб улгурган.\nОчиғини айтганда ушбу қарама-қаршиликдан жуда катта темп кутиш мушкул. Бир жамоа ҳимояланади, иккинчиси босим уюштиради. «Лион» қарши ҳужумларда ПСЖга кўрсатганидек, ўйнайдиган бўлса-ку, яхши. Аммо натижани сақлаш учун ҳимоядан чиқмасликни режа қилса, нейтрал мухлислар учун бундан ёмони йўқ. Яна бир жиҳат шуки, «Лион» ҳимояга бор эътиборини қаратганига қарамасдан, гол ўтказиб юборадиган бўлса, «Ювентус»нинг ўйини очилиб кетади.\nПараллел ўйиндан воз кечиб, ушбу баҳсни танлайдиган мухлисларга иккала жамоа кучли стратегик кураш таклиф этади.


2494 нафар битирувчи "Ўзбекистон темир йўллари" корхоналарига тақсимланди\n19:14 / 02.05.2017\n2 май куни "Ўзбекистон темир йўллари" АЖ Тошкент шаҳридаги Миллий матбуот марказида I чорак якунлари бўйича ҳисобот берди.\nТадбирда иштирок этган "Кун.уз" ходимига кўра, матбуот анжуманида 2016-2017 ўқув йилида темир йўллар йўналиши бўйича 2494 нафар талаба коллеж ва институтларни тамомлаши кутилаётгани маълум қилинган. Бугунга келиб, уларнинг барчаси "Ўзбекистон темир йўллари" акционерлик жамияти корхоналарига тақсимланган. АЖ ўз олдига битирувчиларни 100 фоиз иш билан таъминлаш режасини қўйгани таъкидланди.\nШунингдек матбуот анжуманида талабалар ва мутахассисларнинг чет элда малака ошириши масаласига ҳам тўхталиб ўтилди.\nМаълумотларга кўра, бугунги кунда ушбу йўналиш бўйича 500 нафарга яқин ўзбекистонлик Россия Федерацияси олий ўқув юртларида таҳсил олмоқда ва малака оширмоқда. Бундан ташқари, Испания ва Германия каби Европа мамлакатлари билан ҳам ҳамкорлик йўлга қўйилиб, "Ўзбекистон темир йўллари" ходимлари у ерларга бориб, малака ошириб қайтмоқда.\nҳисобот битирувчилар темир йўллар малака


"Уялинглар пари қизлар, уялинглар..." » Ўзбекистон янгиликлари – Zamin.uz\n"Уялинглар пари қизлар, уялинглар..."\n04 апрель 2019, 14:27\nШомга ўн дақиқа қолган вақт эди, уйга шошиш билан бир вақтда ишхонада ишлаётган усталарнинг ишидан бир хабар олай деб уй муюлишига тўхтадим. Ишларни кўргач, тикувчи қизлар билан янги очилган цех учун фасон танлаш баҳонасида суҳбат қуриб машинагача юра бошладик. Сезиб турибман, орқамиздан келаётган қизлар айнан бизнинг устимиздан кулаётган эди. Суҳбатдошларим эътибор қилмади, аммо менинг хушёрлигим бор, нима учун кулмоқда?\nМуслималарга мўлжалланган кўйлакларни кўриш учун интернет сайти ҳақида қизларга айтиб турган вақтимда, «интернетниям билишаркан» деган пичингини аниқ эшитдим. Ҳозир шундоқ тўхтаб кулиш сабабини билмоқчи бўлдиму, вақтимни аядим. Озроқ юрдикда қизлар тўғрига кетди, мен машинага ўтирдим ва не кўз билан кўрайки, ортимиздаги бизнинг устимиздан кулган хонимлар ўта замонавий «ялонғочлар» экан. Мени машинага ўтиришим уларни кулгусини пичирлашга улаб юборган бўлсада, қайсидир маънода ўзларига боқиб олишга имкон ҳам берди. Машинани ўт олдириб қизлар рўпарасига юрдим, саросимага тушди. Сал юриб тўхтаб уларга йўл бердим, қўлим билан «марҳамат» ишораси ила.. (Чиндан довдираб қолишди). Ана энди кулминацион нуқта:...\n«Ялонғоч» хонимларнинг олдидан ўтаётган 8-9 ёшлик икки болачалар азбаройи «ой париларга» анқаяман деб ўзини машинага уриб олди (яхшиям тўхтаб турганим). Чидолмадим, тушдимда париларга: «Мени эгнимдаги рўдаподир, аммо сизнинг бўйи бастингиз рўдапо. Шу икки гўдак ҳам шайтонга дуч келгандек довдираб қолди... Ҳатто ахлат титувчининг эгнида ҳам кийим бор (рўпарада айни вазият эди), уялинглар пари қизлар, уялинглар...\nЭнди тасвирлай: ўта тор ласина, тепа қисми майка қорингача, қорин қисми очиқ..\nШу кабилар ҳам кимнингдир қизлари-а тўғрими? Аммо ўзбекнинг қизи...\nҚаранг бу қисқа ҳикоя беш дақиқа ичида бўлди. Аммо мен шу каби «очиқ замонавийликка» бурканган қизларга беш дақиқа тугул бир сония ҳам ўғилларимнинг нигоҳи тушишидан энг кўп қўрқаман. Уларнинг бир сониясини ўғрилайдиган шундай қизларнинг ёқасида қўлим бўлади.\nШуларнинг уйига ҳам совчи борармикан? Буларнинг уйига борган йигитнинг онаси «остонангизни супургани келдик, сизда бир гул бор экан...» дермикан?\n... Булар гул эмас, булар жамиятнинг гулларига қўниб, соя солган пашша кабидир.\nИкки тоифага бўлиш ниятидан мутлақо йироқман. Бироқ нима учун менталитет қонини айнитувчиларга қонун йўқ? Нима учун гулдек ўғилларимизни, турмуш ўртоғимизни, ака укаларимизни хаёлини бузувчи, миллат шаънини оёқ ости қилувчиларга қонун сукутда?\nИкки қизни кўрибла бу хулосани айтмадим..\n15 ёшлик ўсмир йигитчалар кириб-чиқаётган махсус «домларни», тунда маст аласт сакраётган диско клубларни, йўл четида эркак овлаётган «капалакларни», никоҳсиз кун кечираётган «лайли-мажнун» ларни.. санашга юрак дов бермасада...\nБиламан ҳамма юртда, ҳамма жамиятда бор, аммо бизнинг юртдаги қонун уларга эмас, боши (ўзи) ёпиқларгагина ишлайди. Шунисига дод дегинг келади.\nШом намозига азон айтилди!\nРуҳим чиркин кайфиятдан азоннинг садоси ила кўкка бўй чўзди! Шукрки, яхшиям буюк дин – Ислом бор!\nЯнгиликлар » Ҳаёт тарзи » "Уялинглар пари қизлар, уялинглар..."\n07:02 Британия радиоси: «Ўзбекистон устимиздан кулмоқда»\n11:26 Кўприк қулашидан бир неча сония илгари қизлар селфига тушишга улгуришди\n15:21 Ҳақиқатми ёки уйдирма? Кўлда чўкиб ўлган болакай руҳи қизлар суратида кўриниш берди\n13:03 Ўзбекистонда хотин-қизлар учун алоҳида поликлиника ташкил қилинади


Фарғона вилоятида ёш йигитни дўппослаш бўйича жиноий иш қўзғатилди - Anhor\nAnhor Все посты Фарғона вилоятида ёш йигитни дўппослаш бўйича жиноий иш қўзғатилди\n20 Sentabr 2020\nФарғона вилоятида ёш йигитни дўппослашган. Унинг сўзларига кўра, 15 сентябрь куни соат 9:20 да Ш.нинг уйига қўшниси келиб, жабрланувчининг онасини қичқириб чақира бошлаган. Гумондорнинг сўзларига кўра, Ш.нинг онаси уни ёмон сўзлар билан ҳақорат қилган. Ш. эса бу маълумотни рад этган.\n«Шу пайт онам уй эшигидан чиқиб, бундай демаганини айтди ва шу гапни айтганини исботлашини ундан сўради. Аммо у онамни эшитиб ҳам ўтирмади, мушти билан эшикни зарб билан урди, ойнани синдирди, кейин онамни урди…», – деб ёзади жабрланувчи.\nКейин гумондор Ш. га мушт туширган, Ш.полга йиқилган, эркак ёш йигитнинг жағига урган, кейин машинада кетган. Ш.нинг сўзларига кўра, гумондорнинг онаси ёш йигитга таҳдид қилган экан. Йигит ҳуқуқни муҳофаза қилиш органларининг келишини кутмасдан онаси билан Тошкентдан чиқиб кетган.\nAnhor.uz нашрининг ҳуқуқни муҳофаза қилиш органларидаги манбаси ушбу ҳолат бўйича Бувайда туман ИИБ ҳузуридаги тергов бўлинмаси томонидан 19 сентябрь куни ЎзР ЖКнинг 105-моддаси 2-қисми бўйича (қасддан қилинган ўртача оғирликдаги тан жароҳати) жиноий иш қўзғатилган. мазкур иш бўйича бундан олдин судланган 1993 йилда туғилган Сохибжон М. ҳибсга олинган. Ҳозир унга нисбатан эҳтиёт чорасини танлаш масаласи ҳал қилинмоқда, тергов давом этмоқда.


Тошкентдаги истироҳат боғи ҳудудида Hilton меҳмонхонаси қурилади\n16 май 2022, Тошкент вақти: 17:39\nЎзбекистон пойтахти Тошкентда ўтган шанба куни Hampton by Hilton меҳмонхонаси пойдеворига вақт капсуласини қўйиш маросими ўтказилган.\nБу ҳақда маълумот тарқатган Тошкент шаҳар ҳокимлиги матбуот хизматига кўра, янги меҳмонхона Абдулла Қодирий номидаги маданият ва истироҳат боғида жойлашади.\nМеҳмонхона Қозоғистоннинг BI Group ширкати томонидан қурилади ва молиялаштирилади - ширкатнинг мазкур иншоот учун киритажак инвестицияси миқдори 100 миллиард сўмдан ортиқни ташкил қилиши айтилмоқда.\n120 та хона ва бизнес-марказга эга меҳмонхона қурилиши шу йил май ойида бошланади ва 2022 йил июнида фойдаланишга топширилади.\nHampton by Hilton Tashkent Park Abdula Kodiri деб номланган лойиҳа BI Group билан Hilton Worldwide ўртасидаги тўртинчи қўшма лойиҳа бўлиб ҳисобланади.\nЎтган йили BI Group холдинги Hilton Worldwide билан Марказий Осиёда 10 та Hampton by Hilton меҳмонхонасини қуриш бўйича келишув имзолаган ва улардан бири Тошкентдаги меҳмонхона бўлиши кўзда тутилган.\nБу Hilton тармоғининг Тошкентдаги илк меҳмонхонаси эмас. 2019 йил охирида Ўзбекистон пойтахти марказида 5 юлдузли Hilton Tashkent City меҳмонхонаси очилганди.\nЖумладан, 2017 йилда конституцияга суд тизимини модернизация қилишга йўналтирилган, 2019 йилда эса “ҳукумат ва унинг ҳисобдорлигини демократлаштириш”га қаратилган тузатишлар киритилди.\nЎша табригида президент конституцияга яна ўндан ортиқ ўзгартиришлар киритишни таклиф қилганди. Улар орасида “давлат — жамият — инсон” тамойилини “инсон — жамият — давлат” деб ўзгартириш, инсон манфаатларини таъминлаш, оила институни ривожлантириш, миллатлараро тотувликни ривожлантириш, ёшлар ҳуқуқларини таъминлаш ва “Янги Ўзбекистон — ижтимоий давлат” тамойилини конституциявий қоида сифатида муҳрлаш каби таклифлар бор.\nАҚШ, Қозоғистон, Британия ва Ирландияда бу йил “Ўлмас полк” акцияси тақиқланди\n"Ўлмас полк" ва Ғалаба байрами тадбирлари коронавирус пандемиясидан аввал Ўзбекистонда ҳам ўтказиб келинган\nАҚШ, Буюк Британия, Ирландия ва Қозоғистон расмийлари 2022 йилда “Ўлмас полк” акцияси ўтказилишини тақиқлашди. Бу ҳақда “Россия ўлмас полки” ҳаракати марказий штабининг ҳамраиси Сергей Макаров маълум қилди.\nЮриш ўзини “Днестрбўйи Молдавия Республикаси” ва “Донецк Халқ Республикаси” деб атаб олган сепаратистик ҳудудларда ҳам ўтказилмайди, бироқ, Макаровга кўра, етарлича хавфсизлик чоралари кўрилган тақдирда “Ўлмас полк” Мариуполда ўтказилиши мумкин.\nПетербургда ўтказилажак “Ўлмас полк” юришида акция иштирокчилари Z ҳарфи акс этган узун баннерни кўтариб ўтадилар, шунингдек, ташкилотчилар тадбирга Украинада ҳалок бўлган ҳарбийлар фотосуратларини ҳам олиб келишни таклиф қилганлар. Пензада юришда иштирок этиш учун келган талабаларни фалеристика фанидан сўрамай синовдан ўтказиб қўйиш ваъда қилинган.


Паст Дарғомда гиёҳвандлик ўсимлигини етиштирган аёл суд олдида жавоб беради - zarnews.uz\n2020 йилнинг 6 июль куни ИИБ ходимлари томонидан ўтказилган «Қорадори-2020» тадбири давомида Паст Дарғом тумани «Катта найманча» маҳалласида яшовчи 50 ёшли Б.П.нинг (аёл) яшаш ҳовлиси кўздан кечирилганда, ҳовлисида 250 метр квадрат майдонда 29 туп «каннабис» гиёҳвандлик ўсимликларини экиб, парваришлаб келаётганлиги аниқланиб, ўрнатилган тартибда ашёвий далил тариқасида расмийлаштириб олинган. Бу ҳақда ИИВ ҳузуридаги Тергов департаменти хабар берди.\nМазкур ҳолат юзасидан Паст Дарғом тумани ИИБ ҳузуридаги тергов бўлими томонидан Жиноят кодексининг 270-моддаси 1-қисми (тақиқланган экинларни етиштириш) билан жиноят иши қўзғатилган.\nСуд-кимёвий экспертиза хулосасига кўра, аниқланган гиёҳвандлик ўсимликларининг вазни 24.402 граммни ташкил қилиб, улар «марихуана» гиёҳвандлик воситаси турига кириши кўрсатилган.\nЖиноят иши бўйича аниқланган гиёҳвандлик ўсимликлари миқдоридан келиб чиққан ҳолда Б.П.га ЖКнинг 25,273-моддаси 5-қисми (гиёҳвандлик воситаларини кўп миқдорда қонунга хилоф равишда сотишга суиқасд қилиш) билан қўшимча айб эълон қилиниб, «гаров» эҳтиёт чораси қўлланилган. Жиноят иши айблов хулосаси билан тегишлилиги бўйича судловга юборилган.\nТеглар: Паст Дарғом гиёҳвандлик\nМақоладан сўнг: Новчандирда 10 дона темир устун ўрнатилмоқда, қолган симёғочлар йил охиригача алмаштирилади\nНовчандирнинг муаммоларига қачон ечим топилади?\nПаст Дарғомда фермер хўжалиги ер майдонини сотмоқчи бўлганлар ушланди\nПаст Дарғомда яна бир жиноий гуруҳ аъзолари қўлга олинди\nПаст Дарғом ва Ургут туманларидаги иккита аҳоли пунктига ичимлик сув тармоғи тортилди


Андижон вилоятида киви етиштиришди - 3 Августа 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Dushanba, 18.10.2021, 00:08\nГлавная » 2013 » Avgust » 3 » Андижон вилоятида киви етиштиришди\nАндижон вилоятида киви етиштиришди\nАндижон вилояти боғбонлари денгиз сатҳидан 1000 метр баландликда ...киви етиштиришди.\nЎтган йили 60 кг ҳосил олишга ҳам муваффақ бўлинди. Айтиш жоизки, бу экзотик мевани етиштиришни Шермонбулоқ қишлоғида яшовчи Назир Сулаймонов ўйлаб топган. Биринчи марта киви кўчатлари бу ерда 1999 йилда ўтқазилган эди. Фақат 7 йилдан сўнггина мева олишга муваффақ бўлинди.\nОдатда киви иссиқ мамлакатларда денгиз бўйида ўсади. Боғбон бу дарахтни бизнинг иқлимга мослаштира олди. Қишда ҳам киви дарахти ўраб қўйилмайди, очиқ ҳолда қолдирилади. Бу йил кивидан 70 кг ҳосил олиш режалаштирилмоқда, дея хабар қилади "Ўзбекистон” телеканалининг "Ахборот” дастури.\nКивининг келиб чиқиши шарқ мамлакатларига бориб тақалади. Уни илк бор Қадимги Хитойда етиштира бошлашган. Мазкур мева Янги Зеландияга биринчи марта 1906 йилда келтирилган бўлиб, айнан шу пайтдан бошлаб у ўша ерда етиштирила бошланди.\nАввалига уни "Хитой крижовниги” деб аташди, аммо кейинроқ, мазкур мевага талаб ошганидан сўнг, уни мамлакатнинг миллий рамзи – кичкина киви қуши шарафига аташга қарор қилинди. Айни пайтда киви Янги Зеландияда, Калифорнияда, Франциянинг ғарбида, Италия ва Исроилда етиштирилмоқда. Юқори қон босими, юрак хасталикларида бебаҳо мева таркибида кўплаб дармондорилар мавжуд бўлиб, овқат ҳазм қилишга ва озишга ёрдам беради.\nКатегория: O`zbekiston Yangiliklari | Просмотров: 541 | | Теги: Андижон вилоятида киви етиштиришди | Рейтинг: 0.0/0


Тан олинмаган Жанубий Осетия Россияга қўшилиш ҳаракатини бошламоқчи\n26 май 2022, Тошкент вақти: 12:14\nТан олинмаган Жанубий Осетия Россия Федерацияси таркибига кириш бўйича “юридика қадамларни ташлаш”ни режаламоқда. Бу ҳақда ўзини Грузиядан мустақил деб эълон қилиб олган республиканинг президенти Анатолий Бибилов маълум қилган.\n“Россияга қўшилишни бизнинг стратегик мақсадимиз, деб ҳисоблайман. Бу бизнинг йўл, халқимизнинг орзу-умидидир. Ва биз ана шу йўл бўйлаб ҳаракат қиламиз. Тегишли юридик қадамларни биз тез орада қўямиз. Жанубий Осетия республикаси ўзининг тарихий ватани бўлган Россия таркибида бўлади”, дея иқтибос келтирган Бибиловнинг сўзларидан Россиядаги ҳукмрон “Единая Россия” партияси сайти.\nГрузия Жанубий Осетия сепаратистик ҳудудини ўзининг оккупация қилинган ҳудуди, деб ҳисоблайди ва Россияни мамлакатнинг ҳудудий яхлитлигини бузганликда айблаб келади. БМТ мазкур ҳудудни Грузиянинг бир қисми ўлароқ тан олади. Жанубий Осетия мустақиллигини бир неча давлатгина тан олган, улар орасида Россия ҳамда бошқа бир неча сепаратистик тузилма бор, холос.


Navoiy shahar hokimligi rasmiy sayti > Maqolani chop etish > САЙЁР ҚАБУЛЛАР ХАЛҚ РОЗИЛИГИГА ЭРИШИШНИНГ САМАРАЛИ УСУЛИ БЎЛМОҚДА\nBosh sahifa > Navoiy shahri > САЙЁР ҚАБУЛЛАР ХАЛҚ РОЗИЛИГИГА ЭРИШИШНИНГ САМАРАЛИ УСУЛИ БЎЛМОҚДА\n9-12-2019, 12:00. Muallif: deputat\nНавоий шаҳар ҳокими М.Базаров 1-сектор ҳудудидаги 2-умумий ўрта таълим мактабида навбатдаги оммавий сайёр қабулини ўтказди.\nШаҳар Халқ қабулхонаси раҳбари, сектор раҳбарлари, корхона, ташкилот, муассаса ва ҳуқуқни муҳофаза қилувчи органлар раҳбарлари иштирок этган сайёр қабулда аҳолининг мурожаатлари атрофлича ўрганиб чиқилди.\nҚабулда фуқаролардан йўлларнинг носозлиги, сув, газ, электр энергияси таъминотидаги муаммолар, ер ажратиш, банк кредити, ишга жойлаштириш сингари 22 та масала бўйича 17 та мурожаатлар келиб тушди.\nЭнг эътиборлиси, кўтарилаётган ҳар бир масала шаҳар ҳокими томонидан алоҳида назоратга олиб борилди.\nБунинг натижасида фуқаролар томонидан ўртага ташланган мурожаатларнинг 8 таси жойида ижобий ҳал этилди, 11 тасига ҳуқуқий тушунтириш берилди. 3 таси муддат талаб қилганлиги боис ижроси бўйича мутасаддиларга қатъий топшириқлар берилди.\nАлоҳида таъкидлаш жоизки, шаҳар ҳокими М.Базаров ҳар ҳафта шанба куни жойларларда фуқаролар билан сайёр қабул ташкил этмоқда. Бу эса ўз-ўзидан ҳудудда мурожаатлар камайишига, муаммоларни жойида ҳал этилишида ўзининг ижобий самараларини кўрсатмоқда.


Рамос 15 июнь куни уйланмоқда. Никоҳ оқшомига кимлар таклиф этилганини биласизми? / CHAMPIONAT.asia\n20:25Карикатура: "Барселона" қутқарувчиси 0 20:05Фернандиньо: "Мавсум бошидан бери ҳимоячи сифатида ўйнашга тайёрланяпман" 1 19:45Сурат биздан изоҳ сиздан! 22 19:30Колашинац "Айнтрахт Ф"га қарши ўйиндан олдин нималар деди? 1 19:15Гринвуд мендан зўр, ёшларга имкон берилади. "Астана"га қарши баҳс олдидан Сульшер иштирокидаги матбуот анжумани (тўлиқ) 3 18:54"Пахтакор" шу ҳафта чемпион бўладими? Абдураимов жамоасида қандай муаммо бор? 14 18:44Карикатура: Куртуа уйқуда пайти Анхель "Реал"ни ёқиб юборди 3 18:19"Атлетико" ярим ҳимоячисига МЮ, "Челси" ва "Манчестер Сити" қизиқмоқда. Аммо... 2 17:56УЕФА Чемпионлар Лигаси ҳафта жамоасини эълон қилди 6 17:30"Интер" "Челси" футболчисига қизиқмоқда 4 17:05ЕЧЛда хет-трик қайд этган футболчини "Манчестер Юнайтед" ва "Барселона" кузатмоқда 7 16:59«Бунёдкор» стадиони навбатдаги учрашувга тайёр: Рақиб – «Қизилқум» 7 16:38MLS. 38-тур якуни ҳақида батафсил 1 16:37"Манчестер Юнайтед" "Астана"га қарши ўйинга жиддий тайёргарлик кўрмоқда 9 16:21Кашанда футболчилар 15\nРамос 15 июнь куни уйланмоқда. Никоҳ оқшомига кимлар таклиф этилганини биласизми?\nТеглар : Никоҳ тўй Серхио Рамос Пилар Рубио\nСерхио Рамос ва унинг бўлажак рафиқаси Пилар Рубио 15 июнь куни турмуш қуришади.\nТўй маросими Севилья шаҳрида ўтказилади. 33 ёшли футболчи ушбу кечага "Реал" президенти Флорентино Перес, клуб бош мураббийи Зинедин Зидан ва жамоадошлари Лукас Васкес, Кейлор Навас ҳамда Лука Модрични таклиф этди.\nШунингдек, висол оқшомига таклиф қилинган жуфтликлар орасида Жорди Альба ва унинг Ромарай Вентура, Серхио Бускетс ҳамда Элена Галера, Жерар Пике ва Шакира сингари таниқли инсонлар бор.\nБундан ташқари, кечага Испания терма жамоасининг собиқ бош мураббийи Висеньте Дель Боске ҳам ташриф буюради. Айни вақтда "қизил фурия"нинг устози Луис Энрике эса шахсий сабабларга кўра бора олмаслиги маълум бўлди.\nРамос ва Рубио 2012 йилдан бери алоқа ўрнатишган. Уларнинг Серхио Жуниор, Марко ва Алехандро исмли уч нафар ўғил фарзандлари бор.\nРамос мушакларида муаммо бор 3\nБускетс: "Барселона" янада кучая олади" 1\n"Фиорентина" аъзоси: “Роналду гол машина, лекин бизда "Олтин тўп"га лойиқ бўлган Рибери бор” 10\nРамос: "АПЛда ўйнашни истайман" 14\nРоналду "Олтин тўп" ҳақида: "Мен шахсий совринларни ўйлаб яшаётганим йўқ" 20


Президент Александр Лукашенко бошлиқ Белорус делегацияси Чехия Республикасига кириш учун виза ололмайди.\nБу ҳақда Чехия ташқи ишлар вазири Сирил Свобода бугун баён қилди. Чехия радиосига берган интервьюсида Свобода, Лукашенконинг авторитар режимига жавобан расмий Прага унга виза бермаслигини таъкидлади. Белорус президенти Лукашенко келаси хафта Чехия пойтахти Прагада очиладиган НАТО саммитида иштирок этиш истагини билдирган эди. Бугун матбуот анжуманида чиқиш қилган Беларус ташқи ишлар вазири Михаил Хвостов агар Чехия Минск делегациясига виза беришдан бош тортса унинг мамлакати Прага билан дипломатик муносабатларини узишини маълум қилди.


«Эрим мендан кам пул топади»: одамлар нима дейди? • NeMolchi.uz\nBosh sahifa Jabrlanganlarga maslahat «Эрим мендан кам пул топади»: одамлар нима дейди?\n«Эрим мендан кам пул топади»: одамлар нима дейди?\nАзал-азалдан оиланинг боқувчиси эркак киши ҳисобланган. Мабодо эр хотинидан кам пул топса, жамиятда бунга ҳамон нуқсон сифатида қаралади. Ижтимоий фикр нафақат эркакка, балки аёлнинг ўзига ҳам таъсир қилади. Хўш, атрофдагиларнинг гап-сўзига эътибор бермай яшаш учун нима қилиш керак?\nАнъаналаримизга кўра, бўлғуси куёвни топиш-тутишига қараб баҳолашади. Қанчалик уддабурон бўлса, унга нисбатан хайрихоҳлик ҳам кучли бўлади. Аммо оилавий муносабатлар ҳар доим ҳам моддият билан ўлчанармикан?\nОилани бежиз ғорга қиёслашмайди. Унга қанча сармоя киритсанг, шунча кам. Демак, сиз танлаётган эркак фақатгина пул топиши керак эмас, балки уни ақл билан сарфлай олиши лозим. Кейин инсоннинг такомиллашуви, ўз устида ишлаши каби хусусиятлари ҳам муҳим аҳамият касб этади. Майли келажакда пул ёмғирининг остида қолмасин, лекин камолотга етиб, сизни ва фарзандларингизни бахтли қила олсин. Зеро, бахтга миллион, миллиард сўм билан ҳам эришиш қийин.\nОдамларга бирдек ёқишнинг иложиси йўқ\nОила эркаги яхши пул топса ҳам, даромад бобида аёли устун бўлса ҳам, ҳар икки ҳолатда элнинг оғзига элак тутиб бўлмайди. Одамлар барибир гапиришади. Агар эрингиз сиздан камроқ маош олиб туриб, буни фожиага айлантирмаса, сиз ҳам бу масалага қаттиқ эътибор берманг. Ҳар доим эркакнинг ҳурматини жойига қўйинг. “Сизнинг топганингиз баракалироқ, ризқ йўналиши менга қараб кўпроқ кетяпти, чоғи”, – деган гаплар билан кўнглини кўтаринг. Жамият гап-сўзларига қараб асло ўзгарманг.\nҚўшимча даромад сари руҳлантиринг\nАёл катта даромад кўрадиган хонадонларда ташаббус, янги ғоялар кўпроқ аёлдан чиқади. Эркак киши бироз суст бўлади. Шундай экан, тиниб-тинчимайдиган аёл ўз эркагини янги марраларни кўзлашга ундаши лозим. Бунинг учун умумий мақсадлар, яхши ниятлар, орзулар иш беради. Бирор мўлжални кўзланг ва унга етиш сари эрингизни ҳам тинч қўйманг. Фақатгина ҳақиқий ялқов бу чақириқларга “лаббай” деб жавоб бермаслиги мумкин. Шуни унутманг, топаётган пулингизни асло миннат қилишга одатланманг.\nЭркакнинг ўзига берадиган баҳоси тушиб кетмасин\nМабодо шундай ҳолат рўй берадиган бўлса, сиз турмуш ўртоғингизнинг бор даромадидан айрилишингиз ҳам мумкин. Омад кўпроқ сиз томонда эканини секингина тушунтиринг. Бу вақтинчалик ҳолат эканига ишонтиринг. Ўзига бўлган ишончи йўқолмасин. Чунки оилада эркак ота ҳамдир. Унинг фарзандлар тарбиясидаги ўрни чексиз. Тўғри тарбия бериш учун эса, инсоннинг руҳи тетик, ўзига ишончи баланд бўлиши керак. Камситиш сўзлари ва ҳаракатларидан тийилинг.\n“Кўп топмай, мен ўлай”\nРостини айтганда, оилада эридан кўп пул топадиган аёлларга осон эмас. Баъзи оилаларда аёл кўпроқ даромад қилгани учун, рўзғорнинг бутун юки унинг елкасида бўлади. Ундан кўра, эркак омадлироқ бўлгани маъқул, деган хулосага келасиз. Гоҳида ҳар қандай айбсиз сўзингиз ҳам тескари қабул қилинади. Хуллас, пул топишда уддабурон аёл ҳамма нарсага тайёр туриши керак.\nОлтин ўрталиқни топиш анчайин мушкул иш. Пул топган мен бўлсам, эрим кўнглимни олсин, уй ишларимни бажарсин, десангиз адашасиз. Эркак сизга ёрдамчи бўлиши мумкин, аммо ўрингизни босиши керак эмас. У ҳолда ролларингиз алмашиб, оилада соғлом муҳит бўлмайди. Оилам тинч, фарзандларим хотиржам, эр-хотин ўртасида кўнгилдагидай муносабат бўлсин, десангиз, юқоридаги маслаҳатларимизга қулоқ тутинг. Оила боқувчиси бўлиш билан бирга аёллик ўрнингизни сақлаб қолинг.


ДАРВОЗАСИ ЁПИЛМАЙДИГАН УЙ\nШайхонтоҳур туманидаги «Камолон дарвоза» маҳалласида бир хонадон бор. Оқолтин 1-тор кўчасидаги 30-уй. Унинг дарвозаси умуман ёпилмайди. Кунига олтмиш одам кириб-чиқади. «Меҳмондўст инсонлар экан», дейсизми? Тўғри, улар меҳмондўст. Бироқ юқоридаги рақам келиб-кетувчи меҳмонларнинг эмас, балки уйда яшовчиларнинг сони. Чиндан ҳам, ушбу хонадонда олтмишдан зиёд жон аҳил ва иноқ истиқомат қилмоқда.\nҲайҳотдай ҳовлига икки овсин сиғмай қолгани ҳақидаги гапларни кўп эшитганмиз, шу каби нохуш ҳолатларга ўзимиз ҳам гувоҳ бўлганмиз. Бора-бора бундай гапларга қулоғимиз ҳам ўрганиб қолди.\n— Эллик йилдан бери улар билан қўшнимиз, — дейди хонадон қўшниси Шокир СУЛАЙМОНОВ. — Кўп рўзғорларни кўрганмиз. Уларда икки ўғил ёки икки келин жой талашиб ҳар хил машмашалар қилганига гувоҳ бўламиз. Мана шундай оилаларга, «Юринглар, сизларга бир хонадонни кўрсатаман, уларни кўриб, зора, ўзингизга хулоса чиқарсангиз», деган вақтларим ҳам бўлган. Бу хонадонда ЎН УЧ келин истиқомат қилади. Бирортаси ҳаётидан, уйидан, яшаш шароитидан нолиган эмас. Аҳиллиги эса — сабр-қаноатда. Уларни кўриб ҳавас қиласан киши.\nШу пайтга қадар бир томнинг остида олтмишдан зиёд жон яшаб, ҳали бирор марта маҳалла, қўшниларга арз қилмагани таҳсинга лойиқ. Қани эди улардан барча ўрнак олса.\nОиласидан кўнгли тўқ хонадон соҳибларидан бундай аҳиллик замирида нима борлигини сўрадик.\n— Шу хонадонда туғилиб-улғайдик. Уйланиб, фарзандли, набирали бўлдик. Бу аҳиллик замирида аёл кишининг ўрни беқиёс, деб биламан. Агар аёл киши ғалаён қилаверса, эр буни бир, икки, борингки уч марта ёпиқ қозон қилиб қолдириши мумкин. Лекин бир кун келиб... «портлаши» аниқ. Шунинг учун ҳам бунда аёл катта аҳамиятга эга. Келинларимиз ҳаммаси ақлли, иболи, диёнатли. Бир-бири билан овсин эмас, опа-сингил. Барчаси ўз ҳаётидан мамнун.\n«Келинлар қўзғолони» фильмида етти келинни жамлаган қайнона барчани ҳайратга солади. Бироқ бу хонадонда ўн уч келин истиқомат қилмоқда. Аммо улар ичида Нигораси йўқ. Барчаси ўз ҳаётидан, шу оилага келин бўлиб тушганидан мамнун. Қайнонасини ўз онаси, қайнотасини ўз отасидек кўради ва уларнинг дуосини олиб, хизматини қилади. «Бу ишни у қилсин», «бу иш меники эмас» каби сансалорлик йўқ. Керак бўлса, овсинлар бир-бирининг айбини беркитади. Кичик келинлардан бири Сабоҳат Абдужалилова: «Оилалар ўртасида жанжал чиқиб, ҳаёти бузилиб кетишига уй-жой сабаб бўлиши керак эмас. Аввало, ўртада мустаҳкам меҳр ва ишонч бўлса, у ҳар қандай тўсиқни енгиб ўта олади», дейди. Ҳа, чиндан ҳам келинларга оқибат қайноналаридан мерос бўлиб ўтяпти, десак муболаға бўлмас.\nБитта ҳовлида яшаб, шароитидан нолимай келган меҳнатсевар уй эгаларининг ҳам елкасига шамол тегди. Президентимиз шарофати билан кўп оилалар ўз уйига эга бўляпти. Барча шарт-шароитларга эга, нархи арзон, янги қурилган хонадонларнинг халқимизга топширилиши, албатта, қувонарли ҳол.\nЯқинда бу оила ҳам ана шундай бахтли оилалар қаторига қўшилади. Янги ватанга эга бўлишини эшитган хонадон вакилларининг кўзларида қувонч. Лекин хўрсиниб ҳам қўйишди. Йиллар давомида аҳил яшаб, яхши-ёмон кунини баҳам кўрган бу инсонлар бир-биридан йироқлашишни тасаввур ҳам қилишолмайди...\n«Камолон дарвоза» маҳалласи маслаҳатчиси:\n— Абдужалиловлар оиласи ҳақида фақат яхши фикрлар айта оламан. Уларни маҳаллада барчага ўрнак қилиб кўрсатамиз. Шароитлари гарчи бугунги замон талабларига жавоб бермаса-да, улар бундан сира нолимаган. Хонадонда барча шароит бўла туриб, дийдиё қилган келинлар билан бу оила келинларини беихтиёр таққослайман ва уларнинг аҳиллигига, сабрига кўз тегмасин, дейман.\n«Аҳил оила — бахтли, ноаҳил оила — вақтли», деб бекор айтмаган доно халқимиз. Юзидан нур ёғилиб турган бу инсонларнинг мана шундай аҳиллигига нима сабаб экан, деган ўй беихтиёр барчанинг кўнглидан ўтиши табиий. Бундай хонадон дастурхонида барака бўлади. Ишга отланган эрнинг хотиржам ишлай олишида уйидаги ҳаловатнинг ўрни беқиёс.\nУМРИМНИНГ БЕШ КУНИ...\n16:32, 17.05.2018 ✔154\nОдатда, бир оиланинг барбод бўлиши ҳақида мулоҳаза юритганимизда кўпроқ шу эр-хотиннинг кейинги тақдири, моддий таъминоти — бошпанаси-ю нафақаси ҳақида кўпроқ қайғурамиз. Аммо ота ё она меҳрини тотмай, сағирлик кўчасида қолиб кетган ўксик кўнгилнинг бир умрлик туганмас ҳасратига нима даво бўла олади?\n16:31, 17.05.2018 ✔123\nКурсдош дугоналар ўқишни тугатгач, ташвишлари кўпайиб, кўришгани вақт топишолмади. Шу зайлда бир неча йил ўтди. Ниҳоят, бир курсдошининг ўғил тўйи баҳонасида дийдорлашишди.\n«МЕНИНГ БОЛАМ ЎЛГАН ЭМАС...»\n19:21, 10.05.2018 ✔108\nНавқирон йигитнинг мардонавор жасорати\n«Ассалому алайкум, мен учун азиз бўлган инсонлар! Отажон, соғлиқларингиз яхшими, чарчамасдан юрибсизми? Мендан сўрасангиз, яхшиман. Хизматнинг қийинчиликларига бардош бериб, ўз она Ватаним олдидаги йигитлик бурчимни адо этиб юрибман. Мана, кўз очиб юмгунча 9 ой ҳам ўтиб кетди, насиб қилса, яна 11 ойдан кейин ўз она қишлоғимга кириб бораман.\n✔ 154  16:32, 17.05.2018\n✔ 123  16:31, 17.05.2018\n✔ 108  19:21, 10.05.2018\nКЕЛИНИНИ АВАЙЛАГАН ҚАЙНОНА\nсоғлом набиранинг бувиси бўлади\nҚайнона бу — она дегани. Келин эса қиздан-да азизроқ фарзанд. Агар оилада икки томонлама шундай муносабат ўрнатилсагина бахтли турмуш бўлади.\nБирор онанинг қизи ишни чала қилгани учун кўчага ҳайдаб чиқарганини кўрганмисиз? Йўқ, аксинча ёнига олиб, унинг хатоси нимада эканини яхшилаб тушунтиради. Ёки қиз онасининг койиб берганидан аразлаб юришини тасаввур қила оласизми? Ҳеч бир фарзанд ота-онасининг танбеҳидан ранжимайди.\n✔ 132  15:16, 03.05.2018\n118 ЁШЛИ ОНАХОН ШУКРОНАСИ\n«Қариялар панд-насиҳатлари ва тажрибаси ёшларга фойда бераётганини ҳис этаётган юртдагина узоқ умр кўрадилар».\nАбу Али Ибн Сино\n✔ 138  17:00, 26.04.2018


Эксперт: Туркияга С-400 етказиб берилиши – НАТО ичига қоқилган пона бўлди\n17:31 14.07.2019 (Янгиланган 17:33 14.07.2019)\nТуркияга С-400 етказиб бериш бу НАТО ичига қоқилган пона ва Путиннинг улкан ғалабаси бўлди – деди германиялик сиёсатчи.\nТОШКЕНТ, 14 июл — Sputnik. С-400 зенит-ракета тизими ортилган Россия ҳарбий самолётлари Туркияга бирин кетиб етиб кела бошлади. Айни дамда еттинчи самолёт Мюртез авиабазасига келиб қўнди, деб хабар қилмоқда РИА Новости.\n“С-400 тизимининг Туркияга етказиб берилиши бу Владимир Путиннинг – йирик ғалабаси бўлди. Энди Туркия НАТОни ҳам тарк этиши мумкин”, - деб ҳисоблайди германиялик профессор Томас Егер Focus Online ҳужнали саҳифаларида.\nЕгернинг фикрига кўра, Анқара ва Москванинг ушбу битими АҚШ ва Туркия муносабатларини янада ёмонлаштиради. Агар бу Туркиянинг НАТОдан чиқишига олиб келса – бу улкан НАТО учун геосиёсий мағлубият бўлади. Агар Туркия НАТОдан чиқмаса бу альянс ичида ўзаро ишончсизликнинг ошишига сабаб бўлади. “Нима бўлганда ҳам НАТО ичига пона қоқилди, энди у альянсни ёришни бошлайди”, - деб ҳисоблайди Томас Егер.\nТуркия ё Россияни ё Ғарбни танлаши керак – АҚШ сенати Туркияга ультиматум қўйди\n“Туркия билан Россия орасида ушбу битимнинг тузилиши ўзи катта сенсация бўлган эди. Энди эса бу битим бутун дунёда Россияга бўлган ишончнинг ошишига хизмат қилади. АҚШ Туркияга қарши босимини кучайтириши мумкин. Ушбу вазиятда энг озиж томон – Европа. У ҳеч нарсани ҳал қила олмайди”, - деб хулоса қилган эксперт.\nЭслатиб ўтамиз, Россия ва Туркия орасида С-400 зенит ракета тизимини етказиб бериш ҳақида шартнома 2017 йилда имзоланган эди. Умумий қиймати 2,5 миллиард доллар бўлган ушбу битим Россия томонидан Туркияга 4та с-400 дивизионларини етказиб беришни назарда тутади. Шартноманинг бир қисми Туркия маблағидан бир қисми Россия кредитлари ҳисобидан амалга оширилган.\nХалқаро армия ўйинлари-2019\nҚирғизистон собиқ президенти Алмазбек Атамбаев қўлга олиниши\nҲар куни чўмилиш шартми – шифокорлар жавоби\nМарғилонлик уста Ласеттидан Феррари ясади\nҲиндистонлик эркак бошида “иблис” шохи ўсиб чиқди – фото


Қозоғистон ССВ “барқарорлаштириш мойиллик” ҳақида гапирди ва тестлаштиришга миллиардлар сўради\nСоғлиқни сақлаш вазири Алексей Цой ҳукумат мажлисида мамлакатда сўнгги ҳафталарда COVID-19 бўйича вазият “барорликка мойиллик” кузатилаётганини айтди.\n«Касаллик вазияти кунига 1500-1600 киши даражасида турибди», – деди Соғлиқни сақлаш вазири. Шу билан бирга у тест билан қамровни ошириш учун бюджетдан қўшимча 42 миллиард танга (101,4 миллион доллар) зарур бўлишини маълум қилди.\n«Эпидемиологик вазиятнинг йил охиригача бўлган прогнозини ҳисобга олиб ва ПЦР-лабораторияларнинг қуввати оширилиши муносабати билан республика бюджетидан қўшимча маблағлар талаб этилади: 42 миллиард танга намуна олиш бўйича хизматлар тўловига; 170 миллион танга тадқиқот ўтказишга жалб этилган ветеринария лабраторияларининг 67 нафар мутахассисининг командировкаларини тўлаш учун», -дейди Алексей Цой.\nҲукумат мажлисида Алексей Цой минтақаларда тест олишга Қишлоқ хўжалиги вазирлигининг ветеринария хизматлари жалб этилишини айтди. Бу, унга кўра, лаборатория тадқиқотлари қувватини ҳозирги суткасига 32 минг деб кўрилаётган даражадан 40 мингга олиб чиқиш имконини беради.\nОхирги суткаларда мамлакатда 1630 кишида вирус тасдиқланди.\nЭкспертлар қозоғистонлик расмийларнинг статистика маълумотлари тўғрилигига шубҳа билдирмоқда. 13 мартдан, расмийлар мамлакатда касалланганлар пайдо бўлгани ҳақида эълон қилганидан то 20 июлгача мамлакатда COVID-19 дан 585 киши ўлганини маълум қилди. Бу статистикага коронавирус таҳлили ижобий чиққан, ўлими сабаби бошқа кссалликлар деб кўрсатилган, COVID-19 эса “ҳамроҳ” диагноз белгиланган камида юздан зиёд қурбонлар киритилмаган. Йил бошидан 15 июлгача, ССВ маълумотига кўра, зотилжамдан 3300дан кўпроқ киши вафот этган бўлса, уларнинг 1555 нафари июлнипнг биринчи ярмида ҳаётдан кўз юмди.\nЖамоат соғлиқни сақлаш миллий маркази 21 июль куни 1,8 миллион тестлар ўтказилганини хабар қилди. Вазирликнинг айтишича, 45 мингдан зиёд мижозлар соғайганини, шу жумладан, деярли икки минг бемор сўнгги кунларда чиқарилган. Расмий маълумотларга кўра, Қозоғистонда вирус тарқалиши қайд этилган мартдан бошлаб 73,4 минг касалланиш ҳолатлари рўйхатга олинган. Юқиш ҳолатларининг кўпайишига таъсир кўрсатаётган омиллар орасида ўтказилган тестлар ва тест тизимларнинг намуна олиш билан қамраб олингани кўрсатилмоқда.


ТЎРТИНЧИ БОБ. ЕТТИ НАФАР ПОТТЕР\nДурсллар ўтирган машина катта йўлга чиққач, Гарри зина бўйлаб юқорига, ётоқхонасига югурди. Машинанинг орқа ўриндиғига жойлашган Петуния хола билан Дудлининг ўртасида Дедалнинг қозон шляпаси кўринди. Автомобиль Одамовилар хиёбонининг охиридаги муюлишга етганда ўнгга бурилиб, ойнаси билан лаъл тусда ботаётган қуёшнинг ёрқин нурини сўнгги бор ярқиратганча, кўздан ғойиб бўлди.\nГарри ғайриоддий тоза хонасига сўнгги бор қараб қўйди-да, пастга, даҳлизга тушиб, қўлидаги Хедвиг қамалган қафас, «Чақмоқ» русумли супурги ва юк халтани зинанинг қуйи поғонаси ёнига жойлади.\nҚош қорайиб, даҳлиз йўлаги кўланкага тўлди. Жимжитликда Гаррига, ушбу уйни сўнгги бор тарк этаётгани қандайдир ғалати туюлди. Ёшлигида Дурсллар уни ёлғиз қолдириб, сайрга чиқиб кетишар эди. Ўша ёлғизлик дамлари Гаррига жуда қадрли бўлган. У тамадди қилиб олиш учунгина танаффус қилиб, Дудлининг компьютерини ўйнар ёки бирон-бир қизиқ кўрсатув топиш мақсадида телевизион каналларни биридан бошқасига олиб ўтирар эди. Ҳозир эса худди укаси ёки синглисини йўқотиб қўйгандек, вужудини жуда ғалати ҳафсаласизлик қамраб олди.\n- Сўнгги бор топтаб чиқишни истамайсан-ми, бу ерни? - сўради у, бошини қаноти остига суқиб олган Хедвигдан, - Энди бу ерга ҳеч қачон қайтмаймиз. Ҳой, сенга гапиряпман. Наҳотки, ушбу хонадонда бўлиб ўтган ишларни эслаб ўтишни хоҳламасанг? Мана бу гиламчага қара. Қанчадан қанча хотираларни ўзига мужассам этган у... Масалан, Дудли унинг устига қайт қилиб юборган, уни дементорнинг бўсасидан сақлаб қолганимда. Тасаввур қиляпсан-ми, ҳар қалай у мендан миннатдор экан... Ўтган ёзда эса мана бу эшикдан Дамблдор кириб келган...\nДамблдорни эслаган Гарри фикридан чалғиди. Бошини қаноти остидан чиқармай ўтирган Хедвиг эса соҳибининг хаёлини йиғиб бериш учун ҳеч қандай ҳаракат бажармади.\n- Мана бу ерда эса, Хедвиг, - давом этди эшикка тескари ўгирилган Гарри, зина остидаги буфет эшигини очиб, - Мен ётар эдим. У вақтда сен йўқ эдинг. Э, Худо, торлигини қара. Ёдимдан кўтарилиб ҳам кетибди...\nГарри ичкарига бош суқиб, эски пойафзал ва соябонларни кўрди. Ҳар куни эрталаб бир-иккита ўргимчак билан бирга уйғонганини эслади. Ўшанда Гарри аслида ким экани, ота-онасига нима қилгани, атрофида аллақандай ғалати ишлар бўлаётганини билмас эди. Лекин шу ерда ётиб қандайдир ғалати, тушунарсиз, яшил яшин чақнаган туш кўргани ҳамон эслайди. Кунлардан бир кун эса тушида учар мотоцикл кўрганини айтиб бергани сабабли, ўша пайтда автомобиль бошқариб кетаётган Вернон амаки билан бирга аварияга дуч келишига бир бахя қолган...\nКутилмаганда эшитилган ҳайқириқ қулоқни қоматга келтирди. Гарри кескин кўтарган бошини буфет эшигининг паст кесакисига уриб олди.\nДеразадан орқа ҳовлига қараш учун ошхона томон одимлаган Гарри оғриётган бошини ушлаганча Вернон амакидан эшитган сўкинишларнинг бир-икки жуфтини эслаб ўтди. Ҳаво титраб, қоронғилик тебранаётгандай кўринди. Бироздан сўнг, кетма-кет қарс товушлари эшитилиб, танасига қўлланилган тиндириш афсуни ўз кучини йўқотаётган одамлар пайдо бўла бошлади. Кажавали мотоциклни эгарлаган Хагрид, бошидаги шлеми, кўзига тақилган ҳимоя кўзойнаги билан ҳаммадан баланд кўринди. Супургидан тушаётган одамлар унинг ёнига йиғилмоқда. Икки киши териси суягига ёпишган қанотли қора калтакесак-отдан тушди. Захира эшикни катта очган Гарри дўстлар томон ошиқди. Шодиёна қичқириқлар янгради. Рон Гермионанинг қучоғига маҳкам сиқилган Гаррининг елкасига уриб-уриб қўйди.\n- Ишлар қалай, Гарри? - сўради Хагрид, - Биз билан кетишга тайёрмисан?\n- Аллақачон, - деди Гарри, - Лекин мени олиб кетгани шунча одам келишини сира ўйламаган эканман.\n- Режага ўзгартириш киритдик, - хириллади иккита катта қоп кўтарган Ўйноқкўз Хмури.\nУнинг кўзи тинимсиз айланганча, яқин атрофдаги уйлар ва улар орасидаги йўлакларни ўрганиб чиқмоқда.\n- Қани, бирон ерга бекиниб олайлик-чи, то сенга бор гап тушунтириб берилгунча.\nГарри меҳмонларни ичкарига етаклади. Одамлар ошхона курсилари ва мебелнинг Петуния хола артиб ярқиратган бошқа турларига астойдил жойлашиб, гард тегмаган деворларга суяниб олганча, қувноқ суҳбат бошлашди. Деярли ҳамма, хусусан: дароз бўйли озғин Рон, пахмоқ сочини битта умумий кокил кўринишида йиғиб ўриб олган Гермиона, бир хил иржаяётган эгизаклар Фред билан Жорж, юзи чандиқ Билл, кўзидан меҳр товланиб турадиган, кўзойнаги бироз қийшайиб қолган мистер Уэсли, жангларда синалган, йўқотган кўзининг ўрнига мовий рангли сеҳрли кўз ўрнатиб олган бир оёқли Ўйноқкўз Хмури, сочини қисқартириб, пушти тус берган Бомс, юзида ажин кўриниб, сочи оқара бошлаган Люпин, қомати келишган сарғиш сочли Флёр, елкаси кенг, бошида бирорта бўлсин тук қолмаган Кинсли, шифтга тиралмаслик учун тўп-тўп сочли бошини бироз эгиб олган Хагрид, пакана бўйли, ювинмай юргани учун доимо бадбўй ҳид таратадиган қария Мундугнус Флетчер шу ерда. Гарри уларнинг барини, ҳатто сўнгги учрашувдан сўнг кўзга кўринмай юрган Мундугнусни ҳам кўрганидан хурсанд.\n- Салом, Кинсли. Сени маглларнинг Бош вазирини қўриқлаб юрибди, деб ўйлаган эдим, - кўришди Гарри.\n- Бугунги тунни менсиз ўтказса, ўлиб қолмайди, - жавоб берди Кинсли, - Сен унга нисбатан анча муҳим одамсан.\n- Гарри, мана буни қара! - деди кир ювиш машинасига ўтириб олган Бомс, чап қўлининг бармоқларидан бирига тақилган узукни кўрсатиб, - Бу нима эканлигини биласанми?\n- Оила қурдингиз-ми? - севинди Гарри, дам Бомсга, дам Люпинга қараб.\n- Биз билан бўлмаганинг чатоқ бўлди-да, Гарри. Тўйимиз ортиқча шовқинсиз ўтди.\n- Зўр-ку, табриклайман...\n- Бўлди, бўлди, кейин гап сотасиз, - овоз кўтарди Хмури.\nОшхонада жимлик қарор топди. Хмури қўлидаги қопларни полга ташлаб, Гаррига юзланди.\n- Дедал айтиб кетган бўлса керак сенга, режамиз ўзгарганини. Пиус Тикнесс ҳаддан ошириб юборгани боис, муайян қийинчиликлар юзага келди. У қамоқ жазоси ила таҳдид солиб, ушбу уйни Саёҳат тармоғига улаш, бу ерда портшлюс яратиш, ҳавода пайдо бўлиб келиш ва ҳавога даф бўлишни қатъиян ман этди. Ўша чораларнинг сабаби сифатида, гарчи акси бўлса-да, гўё сени Ўзинг-Биласан-Кимдан ҳимоя қилиш мақсади кўрсатилган. Онанг қўллаган муҳофаза чораси ҳамон ўз кучига эга бўлгани боис, бу ердан хавфсиз чиқиб кетишингга тўсқинлик қилмоқчи у. Бу биринчидан. Иккинчидан, асосий муаммо – балоғат ёшига етмаганингдан иборат, яъни бу Қолдириладиган из кучи ўз таъсирини кўрсатишини англатади.\n- Нимани тушунмадинг, сен қолдирадиган из-да! - деди Ўйноқкўз, тоқатсиз бўлиб, - Балоғатга етмаган сеҳргарларнинг афсунгарлик фаолиятини кузатиб бориш учун мўлжалланган тилсим. Агар сен ёки сени бу ердан олиб кетиш учун бошқа биров бирон-бир афсун қўллайдиган бўлса, бу ҳақда Пиус Тикнесс ҳам, у билан бирга Ўлимдан мириқувчилар ҳам, шу заҳоти хабар топади. Биз эса Қолдириладиган из тилсими ўз кучини йўқотишини кута олмаймиз. Негаки, ўша тилсим билан бир вақтда онанг қўллаган ҳимоя афсуни ҳам ўз кучини йўқотади. Пиус Тикнесс вазиятни тўлиқ назорат остига олган, деб ўйлайди.\nГаррига ўзи танимайдиган ўша Тикнесснинг тўғри фикр юритаётганини тан олишдан бошқа чораси йўқдай кўринди.\n- Энди нима қиламиз?\n- Қолдириладиган из тилсими воситасида кузатиб бўлмайдиган ҳаракат воситаларидан фойдаланамиз. Мана бу супургилар, тестраль отлари ва Хагриднинг мотоцикли ҳаракат бошлаши учун афсун қўллашга ҳожат бўлмайди.\nРежа пухта ўйланмагани аён-у, буни Ўйноқкўзнинг ўзи фаҳмлаб олишига имкон бериш учун Гарри тилини тийиб турди.\n- Демак, онанг қўллаган ҳимоя афсуни ўз кучини икки ҳолатдан бирида йўқотади: балоғат ёшига етишинг ҳамоно ёки, - деди Хмури, қўлини айлантирганча ошхонани кўрсатиб, - Мана бу жойни энди ҳеч қачон ўз уйинг деб билмасанг. Бугун сен Петуния холанг ва амакинг билан, энди ҳеч қачон бу уйда улар бирга яшамаслигингни тўла-тўкис идрок этган ҳолда хайрлашдинг, тўғрими?\nГарри бош ирғиди.\n- Бу сафар сен қайтмайсан. Муҳофаза тилсими эса, остона ҳатлаб чиқишинг ҳамоно йўқ бўлади. Биз ўша тилсимдан сал эртароқ воз кечишга қарор қилдик. Чунки тутиладиган бошқа йўлнинг мазмуни, ўн етти ёшга тўлишинг ҳамоно, Вольдеморт сени қўлга олишини томоша қилишдан иборат бўлади. Ягона устунлигимиз шундаки, сени бугун олиб кетишимиздан Вольдемортнинг хабари йўқ. Вазирлик ходимлари орасида сохта гап тарқатганмиз. Энди уларнинг фикрича, биз сени ойнинг ўттизинчи санасига қадар олиб кетмаймиз. Бироқ рақибимиз Ўзинг-Биласан-Ким экан, ундан ҳар нарса кутиш мумкин. Комил ишонч билдириб бўлмайди. Унинг амрига биноан Ўлимдан мириқувчиларнинг бирорта жуфти уй атрофида патруллик хизматини ўтаётган бўлиши ҳам мумкин. Шу боис, ўнта уйга муҳофаза тилсимини қўлладик. Биз сени ўша уйлардан ҳар қандай бирига яшириб қўйган бўлишимиз мумкин. Уларнинг бари, яъни: менинг уйим, Кинслининг уйи, Моллининг холаси Мюриелнинг уйи ва ҳоказо Орден билан бевосита ёки билвосита боғлиқ. Гапимни уқяпсан-ми?\n- Ҳа, уқяпман, - алдади Гарри, режада каттагина рахна борлигини идрок этиб.\n- Сен Бомснинг ота-онасиникига борасан. Муҳофаза тилсими таъсир ўтказадиган ҳудудда портшлюс бўлиб, у сени Бошпанага элтади. Ундан фойдаланишни биласанми?\n- Э-м-м... ҳа, - жавоб берди Гарри, - Ўлимдан мириқувчилар сиз айтган ўша ўнта уйдан қайси бирига йўл олишимни билишмайди, албатта. Аммо бир нарса ғалатироқ кўринмайди-ми, агар... - хаёлан тез санаб чиқди Гарри, - Ўн тўрт киши бир вақтда Бомснинг ота-онасиникига меҳмонга учса?\n- Ҳа-я, - деди Хмури, - Асосий гапни айтмадим-ку, сенга ҳали. Ўн тўрт кишининг ҳаммаси ҳам Бомснинг уйига бормайди. Гарри Поттерлар етти нафар бўлиб, ҳар бири қўриқчи ҳамроҳлигида муҳофаза тилсими қўлланилган уйлардан бирига учади, яъни ҳамма ҳар томон тарқайди.\nХмури ридосининг ичидан суюқ лойни эслатадиган модда чиқарди. Изоҳга ҳожат йўқ. Гарри режанинг мазмунини энди англаб етди.\n- Йўқ! Мен рози эмасман!\nГаррининг эътирози ошхонада акс-садо бўлиб янгради.\n- Шундай дейишингни айтган эдим уларга, - деди Гермиона, ўз башоратидан қаноатланиб.\n- Агар олти киши ўз ҳаётини мени деб хавф остига қўйишига ижозат беришимни кутаётган бўлсангиз!...\n- ... чунки бу иш биз учун биринчи марта-да, а? - деди Рон истеҳзо оҳангида.\n- Менинг қиёфамга кириш мутлақо бошқа нарса...\n- Тўғри-да, кимга ҳам ёқар эди сенинг қиёфанг?! - хотиржам эътироз билдирди Фред, - Агар иш чатоқ кетса, бир умр кўзойнак тақиб юрадиган қилтириқ бўлганча қоламиз-а!\nҲамма кулса ҳам, Гарри кулмади.\n- Розилигимни олмай, ҳеч нарса қила олмайсиз! Сизларга бир тутам сочим керак бўлади.\n- Оббо, жуда бемаъни хатоликка йўл қўйибмиз-у! - деди Жорж, - Сочингни сенинг розилигинсиз юлиб олиш анча қийин кечса керагов.\n- Сеҳр-жоду қўллаш ҳуқуқига эга бўлмаган ёш болага қарши ўн уч киши! Йўқ, кучимиз етмаса керак, - иржайди Фред.\n- Кулгили чиқмади, - деди Гарри, атрофга аланглаб.\n- Куч қўллаш керак бўлса, қўллаймиз, - деди Хмури, сеҳрли кўзини ўйнатиб, - Бу ерга келганларнинг ҳаммаси кап-катта одамлар, Гарри. Уларнинг бари хавф-хатарни идрок этиб, ихтиёрий равишда келишган.\nМундугнус Флетчер елка қисиб, башарасини буриштирди. Хмурининг сеҳрли кўзи шу заҳоти унга қаради.\n- Ортиқча баҳслашишга ҳожат йўқ. Вақт тиғиз. Менга бир тутам сочинг керак болакай.\n- Йўқ, бу жиннилик...\n- Ўжарлик қилма! - хириллади Хмури, - Ўзинг-Биласан-Ким озодликда. Вазирликнинг ярми унинг манфаатига ишламоқда! Эҳтимол у ойнинг ўттизинчи санасига доир гапга лаққа тушгандир, билмадим, Поттер, лекин бу, Ўлимдан мириқувчиларнинг бир жуфтига уйни кузатиб юриш вазифасини қўйишига халал бермайди. Ҳар қалай мен унинг ўрнида айнан шундай иш тутган бўлар эдим. Шу ерда қолар экансан, ойинг қўллаган ҳимоя афсунининг кучи барҳам топгунга қадар улар сенга ҳеч нарса қила олишмайди. Бироқ ўша афсун ҳадемай ўз кучини йўқотади. Ўлимдан мириқувчилар эса ҳамма гапдан бохабар. Ягона тўғри йўл – тузоқдаги хўраклар, яъни сохта Поттерлар. Ҳатто Ўзинг-Биласан-Ким ҳам етти қисмга бўлиниб кета олмайди.\nГарри кўзининг қири билан Гермионанинг нигоҳига эътибор берди.\n- Бир тутам сочдан узат, Поттер, - деди Хмури.\nГарри Ронга қараб, дўстининг юзида маъқуллаган аломат кўрди.\n- Бўл тез! - хириллади Хмури.\nГарри шунча одамнинг кўз ўнгида тепа сочининг бир тутамини ушлади-да, шартта юлди. Хмури каловланганча яқинлашиб, Ҳамма қиёфа сиркаси қуйилган идиш тиқинини очди.\n- Жуда соз, - деди у, - Энди, марҳамат қилиб, мана бунинг ичига ташла.\nГарри сочини идишга ташлади. Сирка шу заҳоти кўпикланиб, тутади. Бироздан сўнг, лойқа дамлама соф тилла тусли тиниқ суюқликка айланиб қолди.\n- О-о-о, Гарри! - хитоб қилди Гермиона, Роннинг кўтарилиб кетган қоши-ю, қизарган юзини кўриб, - Краббе билан Гойлга нисбатан анча мазали кўринасан. Нима демоқчи бўлганимни тушуниб, Гойлнинг таъмини ҳам эсладинг, албатта.\n- Хўш, энди бўлажак сохта Поттерлар навбатга турсин, - деди Хмури.\nТозалигидан ялтираётган ошхона чаноғи олдида Рон, Гермиона, Фред, Жорж ва Флёр саф тортишди.\n- Бир киши етишмаяпти, - деди Люпин.\n- Мана бу, - деди Хагрид, Флетчернинг кийимидан кўтарганча, Флёрнинг ёнига улоқтириб.\nБурнини жийирган Флёр Мундугнусдан нари қочиб, Фред билан Жоржнинг ўртасига туриб олди.\n- Қулоқ солинг ахир менга... мен сизларга... қўриқчиликда бўлганим маъқул деяпман, - пўнғиллади Мундугнус.\n- Ўчир овозингни, - хириллади Хмури, - Сен умуртқасиз шиллиқуртга кўп айтдим: Ўлимдан мириқувчилар Поттерни ўлдириш эмас, тириклайин қўлга олишга уринади, деб. Марҳум Дамблдор Ўзинг-Биласан-Ким Поттерни шахсан ўзи, ўз қўли билан ўлдиришни исташини доимо эслатиб борган. Қўриқчилар эса огоҳ бўлишлари керак. Чунки Ўлимдан мириқувчилар биринчи навбатда қўриқчини ўлдиришга ҳаракат қилади.\nЎйноқкўзнинг сўзлари Флетчерни ишонтира олмади. Хмури Ҳамма қиёфа сиркасини ўлчами тухумдай келадиган стаканларга тенг қуйиб тақсимлади.\n- Қани, олинг...\nРон, Гермиона, Фред, Жорж, Флёр ва Мундугнус стакан кўтариб, сиркани шартта симириб ичишди. Бироздан сўнг, ҳаммаси баробар ҳаллослаб, тиришиб-буриша бошлашди. Тери қопламалари худди қизигандай қайнади. Гермиона билан Флетчернинг бўйи юқорига кўтарилса, эгизак ака-укалар билан Роннинг бўйи чўкиб, малла сочи қорайди. Гермиона билан Флёрнинг сочи бошига кирганча қисқарди.\nЖараённи хотиржам назорат қилган Хмури ўзи билан олиб келган қопларни очди. Унинг қаршисида оғир нафас олаётган олти нафар Гарри Поттер саф тортди. Фред билан Жорж бир-бирига қараб, қичқиришди:\n- Ие, иккаламиз бир-биримизга роса ўхшаб қолибмиз-у!\n- Билмадим, назаримда кўринишим нисбатан яхши бўлиб қолди, - хулоса чиқарди Фред, чойнакдаги аксига қараб.\n- Фу, Билл, қағама менга, юзим жуда бадбашаға бўлиб қолди, - минғирлади Флёр, микротўлқин печига қараганча, ўзига ўзи баҳо бериб.\n- Кийими катталик қилаётганлар анави қопдан, - деди Хмури, қоплардан бирига ишора қилиб, - Кийимига сиғмай қолганлар эса, мана бу қопдан ўзига мос кийим топиши мумкин. Қопнинг ён чўнтагида олтита кўзойнак бор, тақиб олиш эсдан чиқмасин. Кийимни алмаштиргач, ўз нарсангизни юк халтангизга жойланг.\nОлти нафар сохта Поттер кийим алмаштириб, кўзойнак тақиб, ўз нарсасини халтага солмоқда. Ҳақиқий Гарри эса юз бераётган ҳодисани кузатганча, базўр чидаб турибди. Бу қанақаси ахир?! Таналарини яланғочлаб, бир-бирини томошага қўйган ушбу одамлардан шахсий ҳаётига оз бўлса ҳам ҳурмат-ла қарашларини талаб қилмоқчи\n- Татуировка борасида Жинна алдаганини билар эдим, - иржайди Рон, яланғоч кўкрагига қараб.\n- Гарри кўзинг бирам хира экан-ей, - деди Гермиона, кўзойнак тақиб.\nКийимини алмаштирган сохта Поттерлар ичига оқ бахмалдан тикилган ўйинчоқ бойқуш илинган олтита қафасни иккинчи қопдан чиқариб, ҳар бири биттадан ушлаб олишди.\n- Жуда соз, - деди Хмури, олдидаги сафга сўнгги Поттер келиб қўшилгач, - Энди жуфтликларга тақсимланамиз. Мундугнус мен билан супургида учади...\n- Нега энди сен билан? - пўнғиллади чиқиш эшиги яқинида турган Гарри.\n- Чунки узлуксиз кўз-қулоқ бўлиб туриш керак сендан, - хириллади Хмури, сеҳрли кўзи билан Мундугнусга тешиб юборгудек даражада ўқрайиб, - Артур ва Фред...\n- Мен Жоржман, - деди Ўйноқкўз имо қилган эгизаклардан бири, - Наҳотки Гаррига айланиб қолсак ҳам бизни фарқлаб бўлмаса?!...\n- Узр, Жорж...\n- Ҳазиллашяпман, мен чиндан ҳам Фредман.\n- Бас қил мазах қилишни! - бақирди Хмури, - Наригинг... Фредмисан, Жоржмисан, ким бўлсанг ҳам, Ремус билан. Мисс Делакёр...\n- Флёрни ўзим тестралда олиб кетаман, - деди Билл, - Супургида учишни хуш кўрмайди у.\nЮзи йиғламсираган қул қиёфасини касб этган Гарри Биллнинг ёнига келиб турди. Ҳақиқий Гарри эса юзининг бундай қиёфасини бошқа ҳеч қачон кўрмасликка умид боғлади.\n- Миссис Грэнжер Кинсли билан тестралда...\nГарриларнинг буниси Кинслининг табассумига табассум ила жавоб қайтариб, ўзини бироз дадил ҳис этгани яққол кўриниб турибди. У ҳам супургида парвоз қилишни ёқтирмаслигини ҳақиқий Гарри билади.\n- Рон, биз иккаламиз қолдик! - маълум қилди Бомс, Ронга силташга уринган қўли билан идишларни уриб ағдариб.\nГаррига айланган Рон ўзини Гермиона каби бахтиёр ҳис этмагани кўриниб турибди.\n- Сен эса, Гарри, мен билан учасан. Қалай, яхшими? - деди Хагрид, бироз хижолат тортиб, - Мотоциклда учамиз. Ўзинг биласан, супурги-ю, тестраллар мени кўтара олмайди. Ўриндиққа сиғмайсан, кажавага ўтиришингга тўғри келади, бўладими? Сени бир вақтлар ўзим олиб келганман бу ерга ўша мотоциклда, бугун ўзим олиб кетаман яна ўша мотоциклда.\n- Жуда соз, - деди Гарри, гапи самимий чиққанига ўзи шубҳа қилиб.\n- Фикримизча, Ўлимдан мириқувчилар сени бу ердан супургида учиб кетишингни кутишади, - деди Ўйноқкўз, афтидан Гаррининг ичидаги гапни фаҳмлаб, - Снегг сен ҳақингда уларга илгари гапирмаган кўп нарсаларни айтиб беришга улгурган бўлса керак. Шундай экан, агар биз уларнинг бирортасига рўбару бўлиб қолсак, ўша Ўлимдан мириқувчи супурги эгарлаган Поттерни танлаши шубҳасиз.\nХмури сохта Поттерлардан ортган нарсаларни қопга жойлаб, оғзини боғлади-да, чиқиш эшиги томон йўл олди.\n- Бўлди. Йўлга чиқишга ҳозирлик кўринг. Уч дақиқа вақт. Эшикни қулфлашдан маъни йўқ. Керак бўлса бари-бир очишади... кетдик...\nГарри Хедвиг қамалган қафас, «Чақмоқ» русумли супургиси ва юк халтасини олиб, одамларнинг кетидан эргашди.\nАтрофда супурги эгарлаганлар паст учмоқда. Калтакесак-от тестралларни Гермиона Кинслининг ёрдами билан, Флёр Биллнинг кўмагида эгарламоқда. Ҳимоя кўзойнагини таққан Хагрид улкан мотоциклнинг ёнида турибди.\n- Сириуснинг мотоцикли шуми?\n- Мана шу, - деди яшнаб кетган Хагрид, - Сени бу ерга олиб келганимда кафтимда ётган эдинг.\nМотоциклнинг кажавасига жойлашган Гарри, назарида ҳаммадан кичкина бўлиб қолиб, ўзини камситилгандай ҳис этди. Гаррини ўйинчоқ машинада ўтирган ёш болага ўхшатган Рон кулиб ўтди. Гарри юк халтаси билан супургисини оёғининг ёнига жойлаштириб, Хедвигнинг қафасини тизза орасига олди. Жуда ноқулай.\nХагрид ўтирган мотоцикл ғарчиллаб, анча пастга чўкди.\n- Артур бироз сеҳр қўллади бунга, - деди Хагрид, Гаррининг ноқулай жойлашганига эътибор қилмай, - Энди бунда бир қатор ҳимоя чоралари бор. Мана бу эса менинг ғоям, - деди Хагрид, спидометр ёнига қўшимча ўрнатилган қирмизи тугмага йирик бармоғини ўқтаб.\n- Эҳтиёт бўл, Хагрид, - деди қўлига супурги ушлаган мистер Уэсли, - Уни ишга тушириш борасида ҳануз шубҳа қиламан. Фақат ўта мураккаб вазиятда қўллаган маъқул.\n- Ҳамма тайёр. Жуда соз! - овоз кўтарди Хмури, - Ҳавога ҳамма баробар кўтарилиши шарт. Акс ҳолда кўрилган чораларнинг маъниси қолмайди.\n- Маҳкам ушла, Рон, - эшитилди Бомснинг овози.\nРон Люпинга айбдор нигоҳ-ла қараб қўйди-да, қизнинг белидан маҳкам қучиб олди.\nХагрид ўт олдирган мотоцикл бўкираётган аждар каби товуш чиқариб, кажаваси титрай бошлади.\n- Ҳаммага омад! - бақирди Хмури, - Бир соатдан сўнг Бошпанада учрашгунча. Учгача санайман. Бир... икки... УЧ!\nМотоцикл ниҳоятда хунук гуриллаб, кажаваси силтанди. Гарри ҳавога тез кўтарилаётгани, шамол кўзини ёшлантириб, юзига тушадиган сочи энди орқага ўтиб кетганини ҳис этди. Атрофда супургилар учмоқда. Қаердандир тестралнинг қоп-қора узун думи кўринди. Гаррининг юк халта билан қафас қисиб қўйган оёғи уюша бошлади. Ўзини шундай ноқулай ҳис этдики, Одамовилар хиёбонидаги тўртинчи уйга сўнгги бор қараб қўйиш хаёлига ҳам келмади. Кажавадан бош чиқариб қараганда эса, пастда кўринган уйларнинг қайси бири унинг уйи бўлганини фарқлай олмади. Улар осмон-у фалакка, тобора юқорига кўтарилмоқда.\nДафъатан бошига қайтарма қалпоқ ташлаган ўттизтача одам пайдо бўлиб, ҳавода ҳалқа ҳосил қилганча, Орден аъзоларини қуршовга олди...\nАтрофда яшил рангли яшинлар ёришиб, қичқириқлар эшитилди. Хагрид алланима деб бақирди. Кутилмаганда мотоцикл тескари ағанади. Гарри нима бўлаётганини англай олмаяпти: кўча фонуслари энди боши устида ёнмоқда, теварак-атрофни қичқириқ қамраган. Гарри ерга қулаб тушмаслик учун кажавани маҳкам ушлаб олди.\nХедвигнинг қафаси титрамоқда, олов шари мотоциклга урилиб, юк халтани тизза остидан чиқариб юборди.\n- Йўқ... ЁРДАМ БЕРИНГ!\nСупурги пастга тушиб кетди, лекин Гарри юк халтани тутиб қолишга улгурди. Қафас худди мотоцикл каби чайқалмоқда. Яшил тусли яшин қафасга келиб урилди. Сония ўтиб, Хедвиг қафас ичида жонсиз йиқилди.\n- Йўқ... ЙЎҚ!\nМотоцикл олдинга интилганча тезликни оширди. Гарри кўзининг қири билан ортда қолаётган Ўлимдан мириқувчиларни кўрди.\n- Хедвиг... Хедвиг...\nБойқуш худди ўйинчоқ каби қафас тубида қилт этмай ётибди. Гарри кўзига ишонмади. Бошқалар ҳақидаги даҳшатли ўй эса унинг вужудини титратмоқда. Елка узра ортга қараб, бир-бирига яшин отаётган халойиқни кўрди. Иккита жуфтлик ҳодиса жойидан узоқлашмоқда. Уларнинг кимлигини Гарри танимади.\n- Хагрид, биз қайтишимиз керак, қайтишимиз керак! - бақирди у, овози билан мотоцикл шовқинини босишга уриниб.\nХедвигнинг ўлганига бовар қилмаган Гарри қафасни пастга жойлаб, сеҳрли таёқчасини қўлига олди.\n- Хагрид, ортга қайтар ДЕДИМ СЕНГА!\n- Сени соғ-саломат етказиш буюрилган менга, Гарри! - деди Хагрид, тезликни ошириб.\n- Тўхта... ТЎХТА! - қичқири Гарри.\nКутилмаганда, унинг қулоғи ёнидан иккита яшил яшин учиб ўтди. Ўлимдан мириқувчиларнинг тўрттаси ҳалқадан чиқиб, Хагриднинг кенг белини нишонга олганча, қувиб келмоқда. Хагрид зарбаларга чап бермоқда. Бироқ яқин келган Ўлимдан мириқувчилар галаси қарғиш яшини кетидан яшин йўламоқда. Зарбага рўбару келиб қолмаслик учун Гарри бошини эгиб олди.\n- Ступефай! - қичқирди Гарри.\nСеҳрли таёқчадан отилиб чиққан қизил яшин чап беришга уринган Ўлимдан мириқувчиларни ҳар томон тарқатиб юборди.\n- Маҳкам ушла, Гарри, - бўкирди Хагрид, - Ҳозир кўрсатиб қўяман уларга!\nХагрид йўғон бармоғи билан яшил тугмани босди. Мотоцикл ортида девор, ҳақиқий ғиштли девор пайдо бўлди. Гарри деворнинг янада катталашгани, Ўлимдан мириқувчиларнинг учтаси базўр чап бергани, тўртинчисининг супургиси чилпарчин бўлиб, ўзи пастга тошдай қулаганини кўрди. Улардан бири қулаётган шеригига ёрдам бериш учун секинлади. Хагрид ҳаракат тезлигини оширди. Бироздан сўнг, Ўлимдан мириқувчилар ва ғиштли девор кўздан ғойиб бўлди.\nТаъқиб қилаётган Ўлимдан мириқувчиларнинг қолган икктаси ажал яшинларини янада кўпайтирди. Ушбу яшинлар Гарри қўллаган музлатиш афсунининг яшинлари билан тўқнаш келиб, ҳавода қизил ва яшил учқунлар ҳосил қилмоқда. Гаррининг хаёлига ушбу мушакбозликни кўриб, ҳавода нима бўлаётганини тушунмаган магллар келди.\n- Яна бир марта, Гарри, маҳкам ушла, - бақирди Хагрид, иккинчи тугмани босиб.\nБу сафар мотоцикл остидан катта тўр отилиб чиқди. Лекин Ўлимдан мириқувчилар бунга тайёр бўлиб, шу заҳоти чап беришди. Уларга учинчи шерик келиб қўшилди. Ўлимдан мириқувчилар яшин кетидан яшин улоқтиришни қўймаяпти.\n- Сўнгги уринишимиз кор бериши керак, Гарри, маҳкам ушла! - овози борича бақирди Хагрид, спидометр ёнидаги қирмизи тугмагани босиб.\nАждарнинг ҳайқириғи ва металлнинг ёрилишини эслатган баланд овоз билан бир вақтда олов отилди. Ўлимдан мириқувчилар олов ортида қолиб, кўздан ғойиб бўлди.\nБироқ кажаванинг мотоцикл билан боғлаб турадиган металл боғичлари катта юкламага бардош бера олмай, ажрала бошлади.\nҲаракат тезлиги катта бўлгани боис, Хагрид эгарда базўр ўтирибди.\n- Хавотирга ўрин йўқ, Гарри, - деди у.\nХагрид мотоцикл бошқарувини идора қилмай қўйгани учун бўлса керак, ушбу учар транспорт шатта ота бошлади.\n- Ҳозир тузатаман, Гарри, хавотир олма! - бақирди Хагрид, гулли соябонини чиқариб.\n- Хагрид! Йўқ, керак эмас! Ўзимга қўйиб бер!\nМеталл қулоқни қоматга келтирадиган даражада қарсиллаб, кажава мотоциклдан батамом узилиб ажради-да, олд томон ҳаракатни бироз давом этиб, пастлай бошлади. Гарри сеҳрли таёқчасини кажавага ўқтаб ўкирди:\nКажава шиша тиқини каби юқорига кўтарилиб, парвозни давом этди. Кутилмаганда Ўлимдан мириқувчиларнинг учаласи яна пайдо бўлиб, яшин улоқтира бошлади.\n- Ҳозир, Гарри, ҳозир етиб оламан! - эшитилди қоронғиликда Хагриднинг овози.\nКажава боз пастлай бошлади. Имкон қадар паст энгашган Гарри сеҳрли таёқчасини яқинлашиб келаётган одамлар ўртасига ўқтади.\n- Импедимента! - қичқирди у.\nҚарғиш яшини тўғри бориб, ўртадаги одамнинг кўкрагига урилди. Ўлимдан мириқувчи худди кўринмас тўсиққа рўбару келган каби, ҳавода муаллақ осилиб қолди. Орқада келаётган Ўлимдан мириқувчи эса ушбу шеригига урилиб кетишига сал қолди.\nКажава ерга қуламоқда. Яқин келган Ўлимдан мириқувчилардан бири Гаррига қарата қарғиш қўллади. Кескин энгашган Гарри тишини ўриндиққа қаттиқ уриб олди.\n- Ҳозир, Гарри, ҳозир етиб оламан!\nКатта қўл Гаррини ёқасидан ушлаганча, тошдай тушиб кетаётган кажавадан суғуриб чиқарди. Юк халтасини чангаллаб олишга улгурган Гарри мотоциклнинг ўриндиғига, Хагридга тескари ўгирилган ҳолатда ўтириб қолди. Икковлон Ўлимдан мириқувчилардан нари кетганча, янада юқорига кўтарилди. Гарри оғзидаги қонни тупуриб ташлаб, сеҳрли таёқчасини пастлаётган кажавага ўқтади.\n- Конфринго! - қичқирди у.\nПортлаган кажава билан бирга Хедвигнинг танаси ҳам майда бўлакчаларга парчаланиб кетганини Гарри юракда оғриқ-ла идрок этди. Портлаш тўлқини Ўлимдан мириқувчилардан бирини супургидан улоқтириб ташлади. Унга ёрдамга ошиққан шериги ортда қолди.\n- Гарри, аҳмоқлик қилиб қўйдим, кечир мени, - ингради Хагрид, - Кажавани тузатишга уринмаслигим керак эди... энди жой йўқ...\n- Ҳеч қиси йўқ, мотоцикл бошқарувини уддалаб кетсанг бўлди, - қичқирди Гарри, қоронғиликдан чиққан Ўлимдан мириқувчиларнинг иккитасини кўриб.\nХагрид илон изи ҳаракат бажарганча, улоқтирилган яшинларга чап бермоқда. Гаррини хавфга қўймаслик учун энди у аждар оловини қўлламаслиги аниқ. Гарри музлатиш афсунининг яшинларини кетма-кет йўллаб, Ўлимдан мириқувчиларнинг яшинларини қайтармоқда. Унинг навбатдаги зарбаси Ўлимдан мириқувчилардан бирининг қайтарма ёқасини орқага қайтариб юборди. Гарри қизил яшин ёруғида «Тунги рицарь» автобусининг чиптачиси Стэн Қўриқчининг ғалати юзини кўриб қолди... Стэн...\n- Экспеллиармус! - қичқирди Гарри.\n- Мана буниси ҳақиқий, аниқ айтяпман.\nҚайтарма ёқаси юзини тўсган Ўлимдан мириқувчи шунақанги баланд қичқирдики, унинг гапи моторнинг баланд шовқинидан ҳам аниқ эшитилди. Сал ўтиб, Ўлимдан мириқувчиларнинг иккаласи ҳам кўздан ғойиб бўлди.\n- Тинчликми, Гарри, нима бўлди? Қани улар?\nЮзи тўсиқ Ўлимдан мириқувчининг «Мана буниси ҳақиқий, аниқ айтяпман!» - дея қичқиргани Гаррини хавотирга солди. Бўм-бўш қоронғилик таҳдид солаётганини ҳис этди. Хўш, қани энди улар?\nГарри ҳаракат йўналиши томон бурилиб олиб, Хагриднинг пўстинини маҳкам ушлади.\n- Хагрид, аждар оловини яна бир чиқар-да, тезроқ ҳайда бу ердан.\n- Ундай бўлса, Гарри, маҳкамроқ ушла мени!\nҚулоқни қоматга келтирадиган шовқин янграб, мотоцикл қувуридан олов отилди. Гарри ортга сирпаниб кетган Хагридни базўр ушлаб қолди.\n- Менимча, ортда қолди, улар Гарри, - бақирди Хагрид, - Ишлар жойида.\nАммо ишлар жойида эканлигига Гаррининг ишончи у қадар комил эмас. Атрофга қараб, таъқиб қилувчиларни кутар экан, вужудини даҳшат қамрамоқда... «Нима сабабдан ортда қолишди? Улардан бирининг сеҳрли таёқчаси ҳамон қўлида эди-ку... Мана буниси ҳақиқий... Стенни қуролсизлантириши билан бақирди...» хаёлдан ўтказди Гарри.\n- Манзилга оз қолди, Гарри! Уддаладик десак ҳам бўлаверади! - қичқирди Хагрид.\nЕрдаги фонуслар майда юлдузчалар каби кўрина бошлаганидан мотоцикл пастлаётгани ҳис этилмоқда. Шу дамда худди қиздирилган металл босилган каби Гаррининг пешанасидаги чандиққа оғриқ кирди. Ўлимдан мириқувчилар икки томондан пайдо бўлиб, Ўлдириш қарғишларининг яшинлари Гаррининг ёнидан учиб ўтди...\nГарри кўрди уни. Вольдеморт худди шамол учираётган тутун пағаси каби учмоқда. На супурги минган у, на тестраль. Илон башараси қоронғиликда ёришиб кўринди. Бармоқлари эса сеҳрли таёқчасини боз кўтармоқда.\nЎларча қўрқиб кетган Хагрид мотоциклни тикка пастга йўллади. Унинг пўстинини бор кучи билан ушлаган Гарри музлатиш афсунининг яшинларини тўғри келган томон йўллади ва пастга қулаган танани кўриб, нишонга аниқ текканини тушунди. Гумбурлаган товуш эшитилиб, мотордан учқун сачради. Мотоцикл ерга тошдай пастлаб бормоқда. Умуман айтганда, қаер осмон-у, қаер ер эканлигини Гарри фарқламай қолди. Пешонаси ёниб, ҳар қандай фурсатда ажали етишини кутди. Супурги минган Ўлимдан мириқувчилардан бири атиги ярим метр нарида. Унинг қўли кўтарилаётгани ҳам кўринмоқда...\nХагрид ўкирганча, мотоциклни қўйиб, қайтарма қалпоқли Ўлимдан мириқувчига ташланди. Оғир юкни кўтара олмаган супурги иккаласини пастга олиб кетди. Мотоциклни тиззаси билан қисиб олган Гарри Вольдемортнинг қичқириғини эшитди:\n- Ўзим! Ўзим!\nТамом. Гарри Вольдемортнинг қаердалигини кўрмаяпти ҳам, эшитмаяпти ҳам. У Ўлимдан мириқувчилардан яна бирини кўриб, унинг:\nКутилмаганда пешанасидаги оғриқ Гаррини кўз юмишга мажбур қилди. Қўлидаги сеҳрли таёқча эса ўзидан ўзи ҳаракатга келди. Таёқча қўлини магнит сингари юқорига кўтараётганини Гарри ҳис этди, юмилган киприк орасидан олтин тусли олов оқимини кўрди, шовқин ва дарғазаб қичқириқни эшитди. Таъқиб қилаётган Ўлимдан мириқувчилар овози борича қичқиришди.\n- Йўқ! ЙЎҚ! - ўкирди Вольдеморт.\nГарри юзи билан мотоциклга урилиб, бурни аждар оловини ҳосил қиладиган тугмага тегди. Бўш қўли билан тугмани босиб, ўт очди. Мотоцикл ерга пастлаши янада тезлашди.\n- Хагрид! - қичқирди Гарри, - Хагрид! Ассио Хагрид!\nПастлаш тезлиги, гўё ер маркази мотоциклни сўриб олаётган каби, тобора ошиб бормоқда. Гарри яқин қолган чироқлардан бошқа нарсани кўрмаяпти. У ҳозир ерга урилиб, абжағи чиқишини билади, лекин энди ҳеч нарса қила олмайди.\n- Сеҳрли таёқчангни бер, Сельвин, менга бер уни!\nГарри Вольдемортни кўришдан олдин, унинг борлигини ҳис этди. Вольдемортнинг қип-қизил кўзига қарар экан, ҳаётида кўрган энг сўнгги нарса шу бўлса керак деган хаёлга борди... Вольдеморт қарғиш яшинини йўллашга яна ҳозирлик кўрмоқда...\nКутилмаганда у гум бўлди. Гарри пастга қараб, ерда чўзилиб ётган Хагридни кўрди. Мотоциклнинг тормозини тортиб, қулоқни қоматга келтирадиган шовқин-ла ифлос ҳовузга қулади.\nAdmin · Просмотров: 675 · Оставить комментарий\n20 Окт 2017. 19:50:34


Сайёр қабул - халқ билан мулоқотнинг самарали формати!\nСайёр қабул - халқ ...\nХалқ билан мулоқот қилиш, юртдошларимизни ўйлантираётган, кези келганда қийнаётган дарду муаммоларига қулоқ тутиш бугун давлат идоралари фаолиятининг бош мезонига айланди.\nҚайсидир манзилда бирон бир ташкилот раҳбарининг фуқаролар билан учрашгани ҳақидаги хабарларни ўқир экансиз, Муҳтарам Президентимиз томонидан илгари сурилган “Халқ давлат идораларига эмас, балки давлат идоралари халққа хизмат қилиши керак” тамойил юртдошалримиз ҳаётида ўз аксини топаётганига гувоҳ бўласиз.\nКуни кеча Давлат божхона қўмитаси раиси бошчилигида ташкил этилган ишчи гуруҳи томонидан Тошкент шаҳар божхона бошқармасининг “Сергели” ташқи иқтисодий фаолият божхона постида оммавий қабул ва бевосита фуқаролар билан жонли мулоқот ташкил қилинди.\nМурожаатларнинг аксарияти эса жойида ижобий ҳал қилинди. Масалан, фуқаро Шоира Отабекованинг қизи божхона органлари хизматига қайта тикланадиган бўлди.\n1998 йилда божхона органларида хизматни ўташ вақтида қаҳрамонларча ҳалок бўлган Қўлдошали Рўзибоевнинг турмуш ўртоғи ҳам оммавий қабулда иштирок этиб, ўғли Жавоҳир Эргашевнинг отаси изидан бориб, божхона ходими бўлиш истагида эканлигини билдирди.\nҚабулда иштирок этган Атамурот Асанов ва Азамат Ибраимовларнинг ҳам мурожаати ижобий ҳал қилиниб, божхона органлари хизматига қайта тикланадиган бўлди.\nОммавий қабул давомида ташқи иқтисодий фаолият иштирокчилари ва фуқаролардан соҳа фаолиятини янада такомиллаштиришга қаратилган таклиф ва ташаббуслар ҳам билдирилди.\nУмумий ҳисобда шу куни Давлат божхона қўмитаси Раиси 40 нафардан зиёд фуқароларни бирма-бир қабул қилиб, уларнинг мурожаатларида кўтарилган масалаларни қонуний тартибда кўриб чиқиш учун масъул ходимларга кўрсатма ва топшириқлар берди.\nТаъкидлаш жоизки, йил бошидан буён Давлат божхона қўмитасига жисмоний ва юридик шахслардан 2.8 мингдан ортиқ мурожаатлар келиб тушиб, фуқароларнинг таклиф ва мурожаатлари ўз вақтида кўриб чиқилган.\nБугунги кунда чет эл билан ҳамкорликда ишлаётган тадбиркорларимиз учун қулай божхона хизматларини ташкил этиш муҳим ахамият касб этмоқда. Хусусан, бу борадаги қонун ва қонун ости хужжатларининг йилдан йилга тобора такомиллашиб бораётгани ҳам уларнинг фаолиятида кўплаб қулайлик яратмоқда. Сайёр қабулда иштирок этиб, янгиликлардан хабар топган тадбиркорлар ҳам буни алоҳида таъкидлашди.\nДавлат божхона қўмитаси раҳбариятининг сайёр ва оммавий қабуллари республикамизнинг барча вилоятлари бўйлаб давом этмоқда.


2 октябрь, 2020, 10:20\nШомуродов ҳамманинг диққат марказида\nШомуродовнинг «Ростов»дан «Женоа»га трансфери жорий ҳафтанинг энг кўп муҳокама қилинаётган долзарб мавзусига айланди. Чунки, Россия премьер-лигасидан Европанинг кучли бешлик чемпионатларига футболчи трансфер қилиш кам учрайдиган воқеликдир. Машҳур лигалар жамоалари Россия футбол бозорига камдан-кам, фақат ўта иқтидорли футболчини кўргандагина киради.\nАслида бир йил муқаддам ҳам ўзбекистонлик тўпурарнинг Европанинг кучли бешлик чемпионатларига ўтиши ҳақидаги хабарлар қайнаган эди. Айниқса, Бундеслига вакилларидан “Штутгарт” ва “Шельке” турли бонуслар илан 10-15 миллион евро атрофида маблағ таклиф қилгани нуфузли оммавий ахборот воситалари янгиликлар лентасида айланган эди.\nСир эмаски, аксарият чемпионатларда трансфер ойнаси ёпилишига бир неча кун қолганида кўзлаб юрилган футболчиларни харид қилиш учун амалий қадамлар ташланди. Хусусан, Шомуродов олдида бирданига “Женоа”, “Фиорентина”, “Верона”, "Штутгарт" ва “Сельта” вариантлари пайдо бўлди ва трансфер суммаси 12 миллион еврогача бўлган рақамларда акс этди.\n“Ростов” биринчи бўлиб расмий мурожаат юборган “Женоа” билан ишни охиригача олиб боришга қарор қилди. Гарчи дастлабки 8 миллион евролик таклиф рад этилган бўлса-да, италияликлар Элдорга харидор кўпайиб кетаётганини инобатга олиб, яна бир миллион қўшди ва ҳужумчининг кейинги трансферидан яна 15 фоиз улуш ажратишга қарор қилди.\nБугун маълум бўлишича, “Женоа” миқдори расман эълон қилинмаган трансфер суммасини учга бўлиб тўлайди. Элдорнинг трансфери билан Габриэль Жуффрид оиласи шуғуллангани айтилмоқда. Бу мутахассис яқинда “Локомотив” етакчиси Алексей Миранчукни “Аталанта”га жойлаган эди.\nКеча йўлга чиқиб, ўз агенти Герман Ткаченко билан Генуяга етиб келган Элдор Шомуродов аэропорт яқинидаги меҳмонхонадан жой олди. Ҳамюртимизни аэропортда “Женоа” вакиллари билан бир қаторда жамоанинг ўндан зиёд ашаддий мухлислари кутиб олди.\nЭнди Элдор Шомуродов тиббий кўрикдан ўтганидан сўнг, янги жамоаси билан тўрт йиллик шартнома имзолайди. “Женоа” ҳамюртимизнинг йиллик маошини 600-700 минг евро қилиб белгилаши кутилмоқда.\nШу ўринда, ўтган йили А Серияда жон сақлаб қолган “Женоа” ёзда таркибни анча янгилаганини таъкидлаш лозим. Ўтган мавсумда ҳужумда тўп сурганлардан фақатгина машҳур футболчи Горан Пандев қолди. Кейинроқ, эркин агент сифатида Маттиа Дестро сафга қўшилди ва “Ювентус”дан Марко Пьяца ижарага олинди. Айни пайтда жамоа таркибида Маттиа Перин, Федерико Маркетти, Кристиан Сапата, Доменико Кришито, Давиде Дзаппакоста, Лука Пеллегрини, Валон Бехрами, Горан Пандев каби машҳур футболчилар тўп сурмоқда.\n“Женоа” ўйинда асосан 3-5-2 схемасини қўллайди. Икки нафар ҳужумчига тезкорлик ва рақиб ҳимоя чизиғига босим уюштириш юкланади. Ярим ҳимоя ва мудофаа вакиллари ҳужумчиларга узоқ масофадан аниқ тўп оширишга ҳаракат қилади. Мутахассисларнинг таъкидлашича, бу ўйин услуби бўйи баланд, бош билан яхши ўйнай оладиган ва тезкор Элдор Шомуродов учун жуда мос. Италияликлар ҳам ўзбек футболчисини таклиф қилишдан олдин унинг имкониятларини ҳар жиҳатдан ўрганиб чиққани аниқ.\nБуёғига Элдордан жамоадошлари яратиб берган имкониятларни голга айлантириш талаб этилади. Энг муҳими, Шомуродов А Серия ўйинлари орқали Криштиану Роналду, Ромелу Лукаку, Лаутаро Мартинес, Златан Иброҳимович, Андреа Белотти, Чиро Иммобиле каби ҳужумчилар билан рақобатлашади. Бу унинг ҳужумчи сифатида ўсишига ёрдам беради. Зеро, “Женоа” Диего Милито, Марко Борьелло, Тиагу Мотта, Эрнан Креспо, Родриго Паласио, Себастьян Фрей, Альберто Жилардино ва Стефан Эл-Шаарави каби жаҳон футболи юлдузларининг порлашига мустаҳкам пойдевор бўлган. Демак, Элдорнинг келажакда қандай даражага чиқиши фақат ўзининг қўлида.\nТренери ким Дженоани? Хеч ким ёзмайдия шуни. Унинг фикри қандай Элдор хақида?\nСтрана Генуя, Италия\nТренер Роландо Маран (Италия)


Токио Олимпиадаси совриндорига янги машина совға қилинди TARAZ. Kazinform - Жамбил вилояти ҳокими Бердибек Сапарбаев Токио Олимпиадасининг бронза медали совриндори, дзюдочи Елдос Сметовни қабул қилди, деб хабар беради Kazinform мухбири.\nИсроилда коронавирусга оид чекловлар қайта жорий этилди TEL AVIV. Kazinform - Исроилда коронавирусга чалинганлар сони кескин ошгани сабабли, коронавирус тарқалишини тежаш учун чекловлар қайта жорий этилди, дея хабар беради Kazinform The Jerusalemга таяниб.\nQazVac Қирғизистонда расмий равишда рўйхатдан ўтди NUR-SULTAN. Kazinform – Қозоғистоннинг QazVac вакцинаси Қирғизистонда расмий равишда рўйхатдан ўтди, деб хабар беради Kazinform мухбири.\nАҚШда коронавирус юқтириш ҳолатлари ҳар куни кўпаймоқда NUR-SULTAN. Kazinform- АҚШда коронавирус юқтириш ҳолатлари ошиб бормоқда. Расмийлар COVID-19 янги тўлқинини эълон қилишди ва уни «дельта» штаммининг тарқалиши билан боғлашди, дея хабар беради Kazinform Қозоғистонда COVID-19 тарқалишининг олдини олиш бўйича идоралараро комиссиясининг Telegram- каналига таяниб.\nТошкентда Марказий ва Жанубий Осиё ўртасидаги ҳамкорлик истиқболлари муҳокама қилинди TASHKENT. Kazinform - Тошкентда «Марказий ва Жанубий Осиёнинг ўзаро боғлиқлиги : Пойдевори , истиқболлари, геостратегик аҳамияти» халқаро илмий -амалий конференцияси бўлиб ўтди. Ўзбекистон Республикаси Олий Мажлиси кўмагида ташкил этилган учрашувда Қозоғистон Республикаси Парламенти Сенати Раисининг ўринбосари Асқар Шакиров иштирок этди, деб хабар беради Kazinform Сенат матбуот хизматига таяниб.\nРоссияда коронавирус инфекциясига қарши яна бир вакцина ишлаб чиқарилди NUR-SULTAN. Kazinform - Россияда коронавирус инфекциясига қарши яна бир вакцина ишлаб чиқарилди, деб хабар беради Kazinform Қозоғистонда COVID-19 тарқалишининг олдини олиш бўйича идоралараро комиссиясининг Telegram- каналига таяниб.\nКоронавирус: Эмлаш кампанияси бошланганидан буён Ўзбекистонда 12 миллион доза вакцина ишлатилган TASHKENT. Kazinform - Эмлаш кампанияси бошланганидан буён Ўзбекистонда 12 миллион дозада COVID -19 вакцинаси ишлатилган, деб хабар беради Kazinform мухбири.\nҚозоғистонда Кардиология ва ички касалликлар илмий -тадқиқот институти халқаро стандартларга мос равишда янгиланди ALMATY. Kazinform - Кардиология ва ички касалликлар илмий -тадқиқот институтининг юрак хирургияси бўлими халқаро сифат стандартларига мос равишда янгиланди, деб хабар беради Kazinform мухбири.\nЯқин уч куннинг об-ҳаво маълумотлари NUR-SULTAN. Kazinform – «Қазгидромет» РДК 2021 йил 19-21 август кунлари кутилаётган об-ҳаво маълумотларини эълон қилди, деб хабар беради Kazinform.\nЙил бошидан буён 10 мингдан ортиқ этник қозоқлар «ватандош» мақомини олди NUR-SULTAN. Kazinform - 2021 йил 1 август ҳолатига кўра, 10 398 киши тарихий ватанига қайтиб, «ватандош» мақомини олди. 1991 йилдан бери республикага жами 1 миллион 80,7 минг этник қозоқлар қайтди, деб хабар беради Kazinform Қозоғистон Республикаси Меҳнат ва аҳолини ижтимоий ҳимоя қилиш вазирлиги матбуот хизматига таяниб.\nЎзбекистонда ерга оид қонунчиликни бузганлар 10 йилгача қамалиши мумкин TASHKENT. Kazinform – Ўзбекистонда «Ер участкаларини ажратиш ва улардан фойдаланиш, шунингдек ерларни ҳисобга олиш ва давлат ер кадастрини юритиш тизими такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги Қонун (ЎРҚ–708-сон, 16.08.2021 й.) Президент томонидан имзоланди. Бу ҳақда Kazinform huquqiyaxborot Telegram-каналига таяниб хабар бермоқда.\nЖозеп Боррел: Европа Иттифоқининг Марказий Осиёдаги ҳамкорлари билан ўзаро муносабатлари тобора муҳим аҳамият касб этади BRUSSELS. Kazinform - Сешанба куни Европа Иттифоқи Ташқи ишлар вазирлари навбатдан ташқари йиғилиш ўтказиб, Афғонистондаги сўнгги воқеаларни муҳокама қилишди, деб хабар беради Kazinform махсус мухбири.\nРоссияда Ил-112В самолёти ҳалокатига двигателнинг ишдан чиқиши сабаб бўлган MOSKVA. TASS - Kazinform - Экспертлар Москва яқинида Ил -112В ҳарбий юк самолётининг қулашига двигателнинг ишдан чиқиши, синиши ва ундан кейинги ёнғин сабаб бўлганини аниқладилар. Бу ҳақда Kazinform TASS ахборот агентлигига таяниб хабар берди.\n30 йилда Ўзбекистоннинг доимий аҳолиси сони қанчага ўсди TASHKENT. Kazinform – Ўзбекстон Давлат статистика қўмитаси мамлакатнинг доимий аҳолиси сони 30 йилда қанчага ўсганини маълум қилди, деб хабар беради Kazinform қўмитанинг матбуот хизматига таяниб.\nҚанча қозоғистонлик коронавирусга қарши эмланди NUR-SULTAN. Kazinform – 2021 йил 18 августдаги ҳолатига кўра, Қозоғистонда коронавирусга қарши вакцинанинг I-чи компонентни - 6 183 445 киши, II-чи компонентни – 4 819 587 киши олди. Бу ҳақда Kazinform ҚР Соғлиқни сақлаш вазирлигининг Telegram каналига таяниб хабар беради.\nҚР Бош вазири: Ўқитувчиларни эмлаш 25 августгача якунланиши керак NUR-SULTAN. Kazinform - Ўқитувчиларни эмлаш 25 августга қадар якунланиши керак. Бу ҳақда Қозоғистон бош вазири Асқар Мамин ҳукумат йиғилишида маълум қилди, деб хабар беради Kazinform мухбири.\nҚозоғистонда 563 одам COVID-19га ўхшаш пневмонияга чалинди NUR-SULTAN. Kazinform – Қозоғистонда охирги бир кун ичида 563 киши коронавирус белгилари бўлган пневмонияга чалингани аниқланди ва 19 киши касалликдан вафот этди, деб хабар беради Kazinform coronavirus2020.kzга таяниб.\nВенгрияда энг катта «Едил ҳоқон» ўтови тикланди BUDAPESHT. Kazinform-«Венгрия-Турон» жамғармаси Будапешт яқинидаги Бугац шаҳрида анъанавий «Аждодлар куни» тадбирини ўтказди, унинг мақсади туркий-хун маданияти ва урф-одатларини қайта тиклаш эди, деб хабар беради Kazinform.\nКоронавирус: Қозоғистонда Туркистон вилоятидан ташқари барча ҳудудлар «қизил» зонада NUR-SULTAN. Kazinform - Қозоғистон Ҳукумати ҳузуридаги Қозоғистонда коронавируснинг олдини олиш бўйича идоралараро комиссияси 2021 йил 18 август ҳолатига кўра, Қозоғистон ҳудудларидаги эпидемиологик вазиятни баҳолаш матрицасини эълон қилди, деб хабар беради Kazinform.\nҚозоғистонда бир кунда 7416 киши коронавирусдан соғайди NUR-SULTAN. Kazinform – Қозоғистонда охирги бир кун ичида 7416 киши коронавирус инфекциясидан даволаниб чиқди, деб хабар беради Kazinform coronavirus2020.kzга таяниб.\nБугун Қозоғистонда чегарачилар куни нишонланади NUR-SULTAN. Kazinform - Бугун, 18 август куни Қозоғистонда Чегарачилар куни нишонланмоқда, деб хабар беради Kazinform мухбири.\nҚозоғистонда кеча 7034 кишида коронавирус аниқланди NUR-SULTAN. Kazinform – Ўтган кун давомида Қозоғистонда ПЗР томонидан 7034 кишига коронавирус ташхиси қўйилди, деб хабар беради Kazinform www.coronavirus2020.kzга асосланиб.\nҚозоғистонлик полвон Жаҳон чемпионати финалига чиқди NUR-SULTAN. Kazinform - Қозоғистонлик полвон Нурдаулет Қуанишбай ёшлар ўртасидаги Жаҳон чемпионатининг финалига чиқди, деб хабар беради Kazinform Olympic.kzга таяниб.\nҚозоғистон Президенти Пусанда Қозоғистон Бош консуллигини очишга қарор қилди SEOUL. Kazinform - Пусанда Қозоғистон бош консуллиги очилади, деб хабар беради Kazinform Қозоғистон Президенти матбуот котиби Берик Уалига асосланиб.


Месси Роналдуга мурожаат қилди\nКасалланганлар сони 63 522 051\nСоғайганлар сони 43 915 484\nВафот этганлар 1 472 654\n"Барcелона" ва Аргентина миллий терма жамоаси сардори Лионель Месси ҳозирда Туриннинг "Ювентус" клубида ўйнаётган "Реал"нинг собиқ ҳужумчиси Криштиану Роналду билан рақобатини ёдга олди, деб хабар берди “DAZN”.\nМессининг сўзларига кўра, ушбу рақобат у учун махсус дуэл бўлган ва шундай бўлиб қолмоқда ва шундай бўлиб қолаверади. Футболчининг айтишича, мусобақа кўп йиллардан буён давом этиб келмоқда ва узоқ вақт давомида маълум даражани сақлаб қолиш осон эмас.\n«Мен ва Криштиану ўртасидаги дуэл шахсий даражада жуда яхши ўтди, менимча, бу одамларга ҳам ёқди. Нафақат "Реал" ва "Барселона", балки бутун дунёдаги барча футбол мухлислари ажойиб томошани маза қилиб кўришди. Энди эса буларнинг барчаси ўтмишда қолди. Энди бизга янги чақириқлар керак. Умид қиламанки, Криштиану тез орада коронавирусдан даволанади», - деди аргентиналик.\nКиритилди: 20:49 23.10.2020. Ўқилди: 4152 марта. Фикрлар сони: 0 та.\nЮнусободни Себзор билан боғловчи кўприк 6 декабргача ё...


Япония императори Нарухито тахтга ўтирди – Газета.uz\nФото: The Japan Times видеолавҳасидан\nЯпониянинг янги императори Нарухито 2000 нафар меҳмон қаршисида ўзининг тахтга ўтириши ҳақида эълон қилди. Маросимда Ўзбекистон Олий Мажлиси Сенати раиси Танзила Норбоева ҳам иштирок этди.\n22 октябр 2019, 12:13 Жаҳон\nСешанба куни Токиода Япониянинг янги императори Нарухитонинг расман тахтга ўтириши билан боғлиқ тантанали маросимлар бошланди. Бу ҳақда Новости ахборот агентлиги хабар қилди.\nИмператор Нарухито Касикодокоро ибодатхонасида ўзининг тахтга ўтирганини эълон қилди ва қасамёдини ўқиб эшиттирди. Япония бош вазири Синдзо Абэ эса ўзининг табрик сўзида императорни халқ номидан қутлади. У императорни Япония давлатининг рамзи ва фахри деб атади.\nМаросимда 2000 нафар меҳмон иштирок этди, уларнинг 400 нафари — турли давлатлар раҳбарлари ва вакилларидан иборат бўлди. Ўзбекистон делегациясига Олий Мажлис Сенати раиси Танзила Норбоева раҳбарлик қилди.\nНарухито 1 май куни отаси — ҳозирги Фахрий император Акихито 30 йиллик бошқарувдан сўнг ёши ўтиб қолгани сабабли тахтдан воз кечганидан сўнг мамлакатнинг 126- императори бўлди. Бу сўнгги икки юз йил ичида илк бор императорнинг тахтдан воз кечиши бўлди.